Ελληνικά προϊόντα Υποδήματα - Υπόδηση & Προμήθειες - Made In Greece\nΜόδα & Ένδυση > Υπόδηση & Προμήθειες > Υποδήματα > Γυναικεία Παπούτσια\nΕλληνικά - Γυναικεία Παπούτσια: Γυναικεία Σανδάλια & Σαγιονάρες(3) Γυναικεία Ψηλοτάκουνα Παπούτσια(4) Γυναικείες Παντόφλες(1)\n10 Ελληνικά προϊόντα βρέθηκαν στην κατηγορία: Γυναικεία Παπούτσια (Προβολή όλων)\nΧειροποίητο δερμάτινο Σανδάλι,Χονδρική Πώληση\nΕλχ. Παραγγελία: 8 Box/Boxes Τιμή: 17,00 € Box/Boxes\nΓυναικεία Σανδάλια & Σαγιονάρες\nΧειροποίητο δερμάτινο Σανδάλι\nΓΥΝΑΙΚΕΙΑ ΠΑΠΟΥΤΣΙΑ - ΜΠΟΤΑΚΙΑ - MAGNOLIA\nΓΥΝΑΙΚΕΙΑ ΠΑΠΟΥΤΣΙΑ - ΜΠΟΤΑΚΙΑ - MAGNOLIA. Γυναικείο μποτάκι αστραγάλου από δέρμα καστόρι stefanil με φερμουάρ στο κουτουπιέ και εξωτερική φιάπα για τέλεια εφαρμογή. Ο μαλακός, δερμάτινος πάτος σε συνδιασμό με την αντικραδασμική σόλα του παπουτσιού...\nΤιμή: 139,00 € Pair/Pairs\nΓυναικεία Ψηλοτάκουνα Παπούτσια\nΔερμάτινο Σανδάλι Αστερίας\nΕλχ. Παραγγελία: 8 Box/Boxes Τιμή: 19,00 €\nΓΥΝΑΙΚΕΙΑ ΠΑΠΟΥΤΣΙΑ - ΝΥΦΙΚΑ - SERAINA-13\nΓΥΝΑΙΚΕΙΑ ΠΑΠΟΥΤΣΙΑ - ΝΥΦΙΚΑ - SERAINA-13. Εντυπωσιακή peep toe γόβα με εξωτερική φιάπα του οίκου J.B. Ένας μοναδικός συνδιασμός από δέρμα snow mordore με σατέν schmid. Λεπτομέρεια στο πλάι δέσιμο λουλουδιών σε σατέν schmid. Δερμάτινη φόδρα.\nΤιμή: 200,00 € Pair/Pairs\nΓΥΝΑΙΚΕΙΑ ΠΑΠΟΥΤΣΙΑ - PEEP TOES - JESSICA-7\nΓΥΝΑΙΚΕΙΑ ΠΑΠΟΥΤΣΙΑ - PEEP TOES - JESSICA-7. J.B Εντυπωσιακή peep toe γόβα, από δέρμα voile. Διακοσμητικό μεγαλειώδες από SWAROVSKI με εσωτερική φιάπα και δερμάτινη επένδυση.\nΤιμή: 172,00 € Pair/Pairs\nΠαντόφλες για μασάζ Loofah\nΟι φυσικές παντόφλες loofah είναι καθαρή απόλαυση για τα πόδια σας.Ομαλές και ελαφριές σόλες προσφέρουν υποστήριξη, ενώ η φυσική ίνα είναι δροσερή και απορροφητική.Ενώ περπατάτε, οι ίνες τονώνουν τις απολήξεις των νεύρων των ποδιών σας και προσφέρουν...\nΓυναικείες Παντόφλες, Προϊόντα Περιποίησης Σώματος\nΚοριτσίστικες δερμάτινες σαγιονάρες 112\nΚοριτσίστικες δερμάτινες σαγιονάρες 112 Κωδικός: 112 Νούμερα: 24-39\nΒρεφικά & Παιδικά Παπούτσια, Γυναικεία Παπούτσια\nΓΥΝΑΙΚΕΙΑ ΠΑΠΟΥΤΣΙΑ - ΓΟΒΕΣ - PAULINA-1\nΓΥΝΑΙΚΕΙΑ ΠΑΠΟΥΤΣΙΑ - ΓΟΒΕΣ - PAULINA-1Γυναικεία γόβα από δέρμα nappa stefania με εσωτερική φιάπα. Ο δερμάτινος πάτος σε συνδιασμό με το αντιολισθητικό λάστιχο της σόλας σας προσφέρουν τον απαιτούμενο αέρα άνεσης σε κάθε σας κίνηση. Ένα κομψό και...\nΤιμή: 130,00 € Pair/Pairs\nΓΥΝΑΙΚΕΙΑ ΠΑΠΟΥΤΣΙΑ - ΜΠΟΤΕΣ - X12-100\nΓΥΝΑΙΚΕΙΑ ΠΑΠΟΥΤΣΙΑ - ΜΠΟΤΕΣ - X12-100. Γυναικεία μποτα γονάτου με σούρα από δέρμα box calf με δερμάτινη επένδυση. Σόλα από λάστιχο.\nΤιμή: 158,00 € Pair/Pairs


Μανδραγόρας, 2017, Αθήνα\n271η έκδ. (Νέα έκδοση, ΣΎΓΧΡΟΝΗ ΕΛΛΗΝΙΚΗ ΠΕΖΟΓΡΑΦΙΑ)\n21.0 x 15.0 cm, 192 σελ.\nΣυγγραφέας: Κρεμμύδας, Κώστας\nΕισαγωγή: Ζήρας, Αλέξης\nΟ Κώστας Κρεμμύδας γεννήθηκε στον Κολωνό με τον Ολυμπιακό Όνειρο μεγάλο Και τίποτ' άλλο. Έχει ένα γιο Ολυμπιακό, τη Τζέλα και πολλούς αγαπημένους φίλους επίσης Θρύλους.\nΟ Ολυμπιακός, οι εμβληματικοί παίχτες του, η ιστορία του μέσα από αθλητικές εφημερίδες, ο Κολωνός, η γειτονιά, ο Λόφος, η Ακαδημία Πλάτωνα, τα μνημεία, τα μαγέρικα, τα σινεμά κι οι άνθρωποί του, ανάμεσα σ’ αυτούς κι οι άνθρωποι του Κώστα Κρεμμύδα, οι μνήμες του κι οι ιστορίες τους, κι η Πολιτική (με Π κεφαλαίο) συμπλέκονται, συνδέονται, εναλλάσσονται σ’ ένα τρυφερό, πηγαίο, σαρκαστικό και αυτοσαρκαστικό αφήγημα…\nΕντωμεταξύ συνεπαρμένος από την Ακολουθία των Παθών αλλά και από τη λειτουργία του Ιωάννου Χρυσόστομου, που παρακολουθούσαμε με τη Ρουμπίνη τα μεσάνυχτα της παραμονής των Χριστουγέννων, αποφάσισα να γίνω Δεσπότης. Όχι ένας απλός ιερέας αλλά ένας επαναστάτης Μητροπολίτης σαν τον Ιωακείμ στη Μακεδονία και τον Αντώνιο της Ηλείας που ήταν Εθνοσύμβουλοι στους Κορυσχάδες. Σαν μεταβατικό στάδιο, κατόπιν υπόδειξης ενός σεβάσμιου παπά στον Άγιο Κωνσταντίνο του Κολωνού, είπαμε με τον πατέρα μου να πάω ως παπαδάκι σε μια κυριακάτικη λειτουργία. Φτάσαμε λίγο πριν το σχόλασμα «Τώρα;» λέει ο παπάς, «Αφήστε για την άλλη Κυριακή, να τον φέρετε πρωί πρωί στις 7.00». Επόμενη Κυριακή δεν υπήρξε, καθώς αργήσαμε και πάλι να σηκωθούμε απ’ το κρεβάτι κι αυτή ήταν η πρώτη και τελευταία απόπειρα ιεροσύνης μου. Δεν ξέρω ποια θα ήταν η εξέλιξή μου αν η εκκλησία είχε και δεύτερη παράσταση τις Κυριακές, ή πώς θα ’ταν τα πράγματα αν είχα την τύχη να ζήσω τις τηλεοπτικές κυριακάτικες φιέστες στην παρούσα παντοδυναμία της εκκλησίας που ανεβάζει κυβερνήσεις και κατεβάζει υπουργούς, πάντως το πρωινό ξύπνημα και η βαριεστιμάρα του πατέρα μου απέναντι στα εκκλησιαστικά πράγματα μ’ έκαναν να σταματήσω τις ψαλμωδίες και να στραφώ στον Καραγκιόζη. Άλλωστε σε λίγο επρόκειτο να γνωρίσω έναν άλλο ναό, του Καραϊσκάκη, ανοιχτό στον ήλιο και το φεγγάρι, με θέα το Φάληρο, γεμάτο αστέρες και δεκάδες χιλιάδες πιστούς που ύψωναν τα χέρια σε ανάταση (ψυχής) βγάζοντας απ’ τα σπλάχνα τους τη μυριόστομη ιαχή γκοοοοολ για τον αγαπημένο τους Θρύλο…\nKώστας Kρεμμύδας: γεννήθηκε στην Αθήνα το 1955. Σπούδασε στα τμήματα Πολιτικών Eπιστημών και Δημόσιας Διοίκησης στο Πάντειο Πανεπιστήμιο, παιδαγωγικά στη ΣEΛETE, νομικά στην Aθήνα και Kοινωνική Iστορία στη Σορβόνη, όπου παρουσίασε το μεταπτυχιακό του: «Συνδικαλιστικό κίνημα και Τράπεζες στην Ελλάδα (1917-1949), Η περίπτωση της Εθνικής Τράπεζας». Έχει εκπονήσει διδακτορική διατριβή στο Πανεπιστήμιο Πατρών για το περιοδικό της Αριστεράς «Eπιθεώρηση Tέχνης» (1954-1967). Συμμετείχε κατά καιρούς σε συλλογικές προσπάθειες πολλών λογοτεχνικών εντύπων: Nεώτερα Γράμματα (1980-1984), Πολιτιστική (1982-1989), Mεταπολιτιστική (1992), Eμείς (1990-1993), HTράπεζα (1994-2000), «Συμπόσιο» (2002-2006) κ. ά. Aπό τον Mάιο του 1993 διευθύνει το περιοδικό Mανδραγόρας, καθώς και τις ομώνυμες εκδόσεις.\nΈχει δημοσιεύσει τις ποιητικές συλλογές Tο ασανσέρ, Mια ημιτελής συνουσία (1993), Ωδή στα τρόλεϋ (1995), Yπέρ ηρώων (1998), Mηνύματα σε κινητό (2002), Σαντιγκάρ (2013), Ποιήματα μικρόσωμα άσωτα και φαντασμένα στα όρια του πολίτικαλ κορέκτ (2014). Τα Χρονογραφήματα Ξούθου & Μενάνδρου γωνία (2014) και το αφήγημα Ερυθρόλευκη τρέλα, Κόκκινες τουλίπες στον Κολωνό (2017). Ποιήματά του επίσης περιλαμβάνονται σε Ανθολογίες («Ποιητικά τετράδια φθινοπώρου», Aνθολογία Σύγχρονης Ελληνικής Ποίησης, «Mανδραγόρας», 2000, «Kαλαμιώτου 10», 2003, «Το 1821 στην ελληνική ποίηση», επιμέλεια Ηλίας Γκρης, Κέδρος 2011). Είναι μέλος της Οργανωτικής επιτροπής του Συμποσίου Ποίησης. Kριτικά κείμενα, δοκίμια και χρονογραφήματά του δημοσιεύονται σε εφημερίδες και περιοδικά.\nΟ Ολυμπιακός, οι εμβληματικοί παίχτες του, η ιστορία του μέσα από αθλητικές εφημερίδες, ο Κολωνός, η γειτονιά, ο...


O Μασούρας που κάνει την διαφορά παντού και ο Γκάρι που αλλάζει τον Ολυμπιακό - Greek Daily\nΈνα ακόμη πανέμορφο γκολ για τον Γιώργο Μασούρα, αυτή την φορά με την φανέλα της Εθνικής στο χθεσινό ματς με το Κόσοβο. Το γκολ του άσου του Ολυμπιακού που ήταν από τα λίγα πράγματα που μπορεί να κρατήσει η Εθνική μας μετά από ένα ακόμη αποτυχημένο βράδυ. Την γνώμη μου την έχω καταγράψει για την Εθνική.\nΤην πήραν να παίζει μπαράζ για Μουντιάλ και την κατάντησαν να μην μπορεί να νικήσει το Κόσοβο. Το γιατί είναι απλό. Και δεν έχει να κάνει με το υλικό που είναι καλό και αν το δουλέψουν σωστά και αν δεν κάνουν… επιλογές βάσει «προτιμήσεων» μπορεί να αποδώσει σημαντικά πράγματα. Έχει να κάνει με την ανυπαρξία πλάνου και μια ΕΠΟ που μόνο με την Εθνική δεν ασχολείται. Και μόνο που ακόμη και τώρα μετά τη νέα αποτυχία του κύριου τίποτα στον πάγκο συνεχίζουν να σκέφτονται να τον κρατήσουν για άλλα δύο χρόνια, δείχνει πολλά.\nΤο θέμα όμως δεν είναι η Εθνική, ξέφυγα. Ο Γιώργος Μασούρας παίζοντας ως δεύτερος επιθετικός ήταν ξανά ο καλύτερος του γηπέδου πετυχαίνοντας ένα πανέμορφο γκολ και συνεχίζοντας τις υψηλές «πτήσεις» και την φετινή σεζόν. Ο Μασούρας που με τα έξι γκολ που έχει πετύχει στον Ολυμπιακό είναι ο δεύτερος σκόρερ της ομάδας, με ένα λιγότερο πίσω από τον Ελ Αραμπί.\nΚαι όπως είναι απολύτως λογικό δεν βγαίνει ούτε για πλάκα, ούτε στα διπλά, από το βασικό σχήμα του Ολυμπιακού. Με τον Πέδρο Μαρτίνς να ποντάρει πολλά σε αυτόν και για τα ματς που έρχονται με αρχή το ντέρμπι του ΟΑΚΑ με την ΑΕΚ. Με τον Μασούρα να έχει βρει πλέον το «ταίρι» του στην άλλη πλευρά της επίθεσης. Τον Γκάρι Ροντρίγκες που οι ελπίδες για να προλάβει και να παίξει στο ντέρμπι είναι πολλές.\nΟ Γκάρι που έχει τον ρόλο του βασικού πλέον στο πρωτάθλημα αφού όπως μας έχει δείξει στην πράξη στα ματς με τον ΠΑΟΚ και τον Ιωνικό που έπαιξε βασικός, αλλάζει τον Ολυμπιακό προς το καλύτερο. Και μαζί με την συνολική επιθετική δουλειά, με τις πλαγιοκοπήσεις που κάνει και την εκρηκτικότητα που δίνει, αλλάζει προς το καλύτερο και τον Λαλά. Και αυτό είναι ένα επιπλέον κέρδος για τον Μαρτίνς που ξέρει πως στα ματς που υπάρχουν μέχρι την διακοπή του πρωταθλήματος θα πρέπει να παρουσιάσει έναν Ολυμπιακό καλύτερο σε απόδοση και κυρίως πιο αποτελεσματικό και στο επιθετικό και στο ανασταλτικό κομμάτι.\nΗ επιστροφή στις προπονήσεις σήμερα το απόγευμα βεβαίως θα αρχίσει να δείχνει στον Μαρτίνς πράγματα για το ποιους μπορεί να υπολογίζει στην πρώτη «διαβολοβδομάδα» με ΑΕΚ, Φενέρ και Βόλο. Τα νέα στο κομμάτι των τραυματιών θα τα μάθουμε σύντομα, οι ενδείξεις είναι καλές για όλους. Το ζητούμενο για τον Μαρτίνς είναι να μπορέσει να έχει την ομάδα όσο έτοιμη την θέλει για το ντέρμπι με την ΑΕΚ σε πρώτη φάση. Με το δίδυμο στα άκρα, Μασούρα-Γκάρι να είναι ένα από τα βασικά του «όπλα» για το διπλό. Στην επιστροφή του Ολυμπιακού στο ΟΑΚΑ μετά το περσινό 1-5 των πλέι οφ…


Τα ζώδια σήμερα Πέμπτη 13 Ιουνίου 2019 | PeristeriNews.gr\nΑρχική » News » Τα ζώδια σήμερα Πέμπτη 13 Ιουνίου 2019\nΔιαβάστε την ημερήσια πρόβλεψη για το ζώδιό σας, σήμερα μείνετε εστιασμένοι στους στόχους σας.\nΕυρηματική σκέψη και εμφάνιση νέων ιδεών θα είναι τα δύο βασικά χαρακτηριστικά σας. Θα είστε ενισχυμένοι με σταθερή θέληση για δράση, η αισιοδοξία που θα νιώσετε θα αποτρέψει τυχόν αναστολές. Ευνοϊκά συμβάντα θα σας δώσουν τη δυνατότητα να κερδίσετε αυτό στο οποίο θα στοχεύετε, τόσο σε επαγγελματικά θέματα όσο και σε αισθηματικά. Ένα συγκεκριμένο πρόσωπο θα αποκαλύψει τα θερμά αισθήματα που τρέφει για εσάς, δεν αποκλείεται να ξαφνιαστείτε.\nΣημασία θα δώσετε στην επαγγελματική σας πορεία. Θα πρέπει να προσέξετε τα λόγια και τις κινήσεις σας, ανεξέλεγκτη θα είναι η ανταγωνιστική σας διάθεση, καλό θα είναι να μην υποπέσετε σε αθέμιτες πράξεις. Ανυπόμονη και παρορμητική θα είναι η στάση σας, ίσως να μην καταφέρετε να χαλιναγωγήσετε αισθήματα πάθους. Αναθεωρείτε, αλλάζετε τρόπο σκέψης και δράσης.


Κρις Μαλακός:Είναι 8 ετών και έβαλε στόχο να γίνει οδηγός στη F1 - Now24.gr\nΚρις Μαλακός:Είναι 8 ετών και έβαλε στόχο να γίνει οδηγός στη F1\nΟ φέρελπις νέος Κρις Μαλακός (8 ετών) μπορεί να μην είναι ακόμη γνωστός στο ευρύ κοινό, όμως μέσα στους στόχους του είναι, στα επόμενα χρόνια να τον γνωρίσουμε για τα καλά, από τις επιτυχίες του στον μηχανοκίνητο αθλητισμό.\nΟ Κρις είναι οδηγός Racing Kart από τα τέσσερα του χρόνια, αρχικά σε προσομοιωτές και σε ηλικία τεσσεράμισι ετών απέκτησε το πρώτο του αγωνιστικό kart μάρκας CRG PUFFO 50 cc. Αυτό ήταν και το… πράσινο φως για να ξεκινήσει η εντατική ενασχόλησή του με το άθλημα.\nΈνα άθλημα στο οποίο δεν άργησε να δείξει το ταλέντο του και να κερδίσει τις εντυπώσεις. Από την πρώτη φορά που πήρε θέση σε αγωνιστικό, μονοθέσιο καρτ και δίχως καθοδήγηση, οδήγησε στην πίστα βρίσκοντας τις αγωνιστικές γραμμές από τον πρώτο γύρο. Δεν φοβήθηκε ούτε μια στιγμή να οδηγήσει στο όριο, αρκετές φορές μάλιστα και σε αντίξοες καιρικές συνθήκες. Σκοπός της ζωής του Κρις αλλά και του πατέρα του Ζήκου, ο οποίος είναι δίπλα στον γιο του σε κάθε του βήμα, είναι να διακριθεί στον μηχανοκίνητο αθλητισμό.\nΚάπως έτσι, τον Νοέμβριο του 2017, ο Κρις έκανε την πρώτη του εμφάνιση σε διεθνή αγώνα, στην πόλη Ala της Ιταλίας στην ομώνυμη πίστα καρτ, στο Winter Cup Dai Trophy. Οι καιρικές συνθήκες ήταν άστατες και εναλλασσόμενες, κάνοντας την οδήγηση απαιτητική, καθώς υπήρχαν σημεία με στεγνό και βρεγμένο οδόστρωμα. Στη συγκεκριμένη κατηγορία επιτρεπόταν να συμμετέχουν παιδιά ηλικίας 6 – 9 ετών και ο Κρις έδειξε το ταλέντο του. Πιάνοντας την ευκαιρία από τα μαλλιά, κατέκτησε την δεύτερη θέση, όντας μάλιστα ο μικρότερος από όλους τους συμμετέχοντες.\nΣτα πρώτα του αγωνιστικά βήματα ο Κρις συμμετείχε σε αγώνες στην Ιταλία εκπαιδευτικού χαρακτήρα “Easykart 50” πρωταγωνιστώντας και κερδίζοντας πάντα τις εντυπώσεις. Στον αγώνα του Lonato κατέκτησε την δεύτερη θέση. Μάλιστα ηγούνταν του αγώνα, όταν δέχτηκε χτύπημα από kart αγωνιζόμενου που βρισκόταν ένα γύρο πίσω, το οποίο τον έκανε να χάσει χρόνο και εν τέλει την πολυπόθητη πρωτιά.\nΣτην Adria, στον επόμενο αγώνα, τίποτα δεν στάθηκε ικανό να του στερήσει τη νίκη. Έτσι ο Κρις πιο ώριμος από ποτέ αγωνιστικά και προετοιμασμένος θαρρείς από καιρό, κατέκτησε την πρώτη θέση. Στον Παγκόσμιο τελικό του Easykart στην Siena της Ιταλίας κατέκτησε την τρίτη θέση στο Pre-Final και την δεύτερη στο Final.\nΤο 2019 ο Κρις μπορούσε πλέον να συμμετάσχει βάσει των κανονισμών στο παγκόσμιο πρωτάθλημα Rotax Max, όπου και έκανε το ντεμπούτο του ως Rookie στην κατηγορία 8-12 ετών και πάλι ως ο νεότερος της κατηγορίας, όντας τότε 7, ετών αφήνοντας πολύ καλές εντυπώσεις καθώς τερμάτισε σε όλους τους αγώνες εντός δεκάδας. Κάτι που απέδειξε την σταθερότητά του και την ωριμότητά του, πίσω από το τιμόνι του καρτ. Τον Οκτώβριο του 2019 έλαβε μέρος ως Guest Starter στον τελευταίο αγώνα του πρωταθλήματος της ADAC Kart στο Motodrom Hagen, όπου κατέκτησε την πρώτη θέση τόσο στο Pre-Final όσο και στο Final.\nΑυτό το διάστημα ο Κρις κάνει εντατικές προπονήσεις, υπό το άγρυπνο βλέμμα του πατέρα του, προκειμένου να είναι έτοιμος για το φετινό πρωτάθλημα Rotax Max Challenge Germany. Ένα πρωτάθλημα στο οποίο στόχος του δεν είναι άλλος από την πρώτη θέση, η οποία θα του εξασφαλίσει το εισιτήριο για τον παγκόσμιο τελικό του Rotax. Εκεί θα υπάρχουν 36 συνολικά συμμετοχές χωρών, από κάθε γωνιά του πλανήτη, με τον Παγκόσμιο Τελικό να έχει προγραμματιστεί για τον ερχόμενο Νοέμβριο στο Μπαχρέιν.\nΜε κολακευτικά λόγια έχει μιλήσει για τον Κρις και ο κύριος Στάθης Ξηνταβελόνης, Team manager BirelArt Junior Team Italy, ο οποίος στην συστατική επιστολή του για τον Κρις αναφέρει μεταξύ άλλων:\n“Παρακολουθώντας στενά την πορεία του Χρήστου μπορώ ανεπιφύλακτα να πω ότι διαθέτει ένα φυσικό ταλέντο το οποίο δύσκολα συναντάμε στο μηχανοκίνητο αθλητισμό. Έχει ιδιαίτερο δέσιμο με το όχημα και απόλυτη αντίληψη του χώρου και του χρόνου. Είναι ένα παιδί που έχει διάθεση για δουλειά και θέτει ως μοναδικό στόχο τη νίκη.\nΤέλος διακρίνεται από ήθος και αθλητική άμιλλα στοιχεία απαραίτητα για την αθλητική του σταδιοδρομία. Εμείς από την πλευρά μας θα στηρίξουμε τον Χρήστο Μαλακό, πιστεύοντας τις ικανότητές του, και ελπίζουμε να βρούμε συμπαραστάτες στην προσπάθεια αυτή”.\nΠιο κάτω μπορείτε να βρείτε τον επίσημο λογαριασμό του Κρις σε Facebook αλλά και Instagram:\nTags #8 #F1 #γίνει #έβαλε #είναι #ετών #Κρις Μαλακός #οδηγός #στόχο\nΗ νέα τιμή του Jeep Compass με τον 2λιτρο Diesel κινητήρα\nΜε καταρρακτώδη βροχή άνοιξαν οι πύλες της έκθεσης «Αυτοκίνηση 2016»\nTo νέο Civic της Honda\nΟ νέος εξελιγμένος diesel κινητήρας του Mitsubishi ASX!


Ενημερωτικό Δελτίο Νοεμβρίου 2017, Τόμος 119 – Οργανισμός Μετασχηματιστικών Έργων\n2017-12-09 2017-12-09 Ori Μη κατηγοριοποιημένο\nΤο OTW (Οργανισμός Μετασχηματιστικών Έργων) παρουσιάζει με ενθουσιασμό έναν επιπλέον τρόπο για να κάνετε δωρεά από τον Νοέμβριο του 2017: Είμαστε φιλανθρωπικός οργανισμός στο Humble Store! Αγοράζετε βιντεοπαιχνίδια, βιβλία, κόμικ ή λογισμικό; Αν ναι, κάντε τις αγορές σας στο Humble Store ή αγοράστε ένα Humble Bundle, επιλέξτε τον “Organization for Transformative Works” ως το φιλανθρωπικό οργανισμό της επιλογής σας κατά την ολοκλήρωση της αγοράς σας και το OTW θα λάβει ένα τμήμα των κερδών.\nΤο Humble Bundle σάς επιτρέπει να πληρώσετε ό,τι ποσό επιθυμείτε για μια ποικιλία βιντεοπαιχνιδιών, βιβλίων, κόμικ και λογισμικού, ενώ το Humble Store λειτουργεί ως το κεντρικό σημείο απ’ όπου οι χρήστες μπορούν να αγοράσουν παιχνίδια για διάφορες πλατφόρμες. Και στις δύο περιπτώσεις μπορείτε να επιλέξετε να διατεθεί ένα ποσό για τη χρηματοδότηση του OTW προς υποστήριξη των προγραμμάτων του. Η διαθεσιμότητα του υλικού διαφέρει μεταξύ των χωρών, αλλά υπάρχουν πάρα πολλές επιλογές. Απλά θυμηθείτε να επιλέξετε το “Organization for Transformative Works” ως τον φιλανθρωπικό οργανισμό της επιλογής σας κατά την ολοκλήρωση των αγορών σας και θα λάβουμε ένα τμήμα των κερδών. Όπως πάντα, εγγυόμαστε να διατηρήσουμε το απόρρητό σας!


meh, 18/04/2013 Tweet\nΗ σουηδική Arrowhead Game Studios γνώρισε την επιτυχία με το τρελό Magicka, ένα φρέσκο και ξεκαρδιστικό παιχνίδι που όμως απαιτεί γερά νεύρα. Τί επέλεξαν για νέο project οι Σουηδοί λοιπόν; Μα φυσικά ένα online arena shooter όπου παρωδίες κλασικών χαρακτήρων από ταινίες δράσης των '80s και '90s, κομματιάζονται μεταξύ τους! Το Showdown Effect είναι ξέφρενο και παλαβό, αλλά έχει και τα θέματά του.\nΤο Showdown Effect περιλαμβάνει οκτώ χαρακτήρες “στερεότυπα” από ταινίες του δυτικού και του ασιατικού κινηματογράφου. Υπάρχει η Γιαπωνέζα κοπελίτσα που επιβίωσε το γνωστό Battle Royale, ο πρώην πεζοναύτης που απήγαγαν την οικογένεια του και έχει μόλις 24 ώρες να τους βρει, ο σεβάσμιος γέρος δάσκαλος του Kung Fu που έχει ένα μαγαζάκι με αντίκες στη μεγαλούπολη και φυσικά ο αστυφύλακας με μόλις μία μέρα πριν την σύνταξη. Υπάρχει και ένας που έχει την ίδια φωνή με τον Σβαρτζενέγκερ! Το παιχνίδι μέσα από μερικά αστεία βιντεάκια φέρνει όλες αυτές τις ιδιαίτερες προσωπικότητες μαζί και στη συνέχεια αρχίζει να βρέχει σφαίρες μέσα σε ένα πανδαιμόνιο εκρήξεων.\nΗ αρχική ιδέα είναι πολύ απλή: “κλισέ” χαρακτήρες από ταινίες σε μικρούς χάρτες με πληθώρα όπλων. Η Arrowhead όμως δεν περιορίστηκε εκεί. Το Showdown Effect δεν είναι ένα απλό shooter, καθώς θυμίζει περισσότερο Quake 3 στις δύο διαστάσεις. Η κίνηση στον χώρο είναι φανταστική και απαιτεί πολλή εξάσκηση. Μεγάλα άλματα, βουτιές, σκαρφαλώματα, ταχύτητα και φυσικά animation canceling. Τίποτα δεν θα λειτουργούσε σωστά αν δεν μπορούσατε να ακυρώσετε τις κινήσεις σας ανά πάσα στιγμή. Ευτυχώς σε αυτόν τον τομέα έχει γίνει πολύ καλή δουλειά. Κάθε χαρακτήρας έχει την δική του ξεχωριστή ειδική ικανότητα που μπορεί να χρησιμοποιήσει για λίγα δευτερόλεπτα. Δυστυχώς υπάρχουν σοβαρά θέματα ισορροπίας. Για παράδειγμα, κάποιος μπορεί να γίνει άτρωτος για μόλις 3 δευτερόλεπτα ενώ κάποιος άλλος μπορεί να αναπληρώσει το 25% της υγείας του στιγμιαία και άλλο ένα 25% μέσα σε λίγα δευτερόλεπτα. Αυτές οι μικρές λεπτομέρειες αφήνουν άσχημη γεύση και δείχνουν πως αυτό το στοιχείο του gameplay χρειάζεται άμεση βελτίωση. Προσωπική μου άποψη είναι πως δεν χρειάζονται οι ξεχωριστές ικανότητες, αλλά έπρεπε να υπάρχουν τυχαία power-ups διάσπαρτα στους χάρτες.\nΒασικό μέρος του gameplay είναι το loadout σας και πώς επιλέγετε να στήσετε τους χαρακτήρες σας. Όσο περισσότερο παίζετε και όσο καλύτερα τα πάτε, κερδίζετε πόντους τους οποίους μπορείτε να χρησιμοποιήσετε για να ξεκλειδώσετε νέα όπλα, νέα ρούχα και άλλους χαρακτήρες. Στις οκτώ κατηγορίες όπλων που είναι διαθέσιμες αυτή τη στιγμή, υπάρχουν όπλα όπως τυφέκια, αυτόματα, RPG και σπαθιά, με διάφορα skins που μπορείτε να επιλέξετε. Ένα σπαθί για παράδειγμα μπορεί να είναι Katana ή Lightsaber. Αυτές οι αλλαγές είναι κοσμητικές και δεν αλλάζουν καθόλου τα στατιστικά του loadout σας. Δυστυχώς υπάρχει και in-game store με διάφορα skins και ρούχα, κάτι που σημαίνει πως το DLC θα πέσει βροχή.\nΣτα τέσσερα διαφορετικά modes παιχνιδιού θα βρείτε γνωστές ιδέες ελαφρώς ανανεωμένες. Το Free-for-All δεν θα μπορούσε να λείπει από ένα τέτοιο arena shooter και είναι χωρίς αμφιβολία το πιο διασκεδαστικό. Στο Team Elimination τα πράγματα είναι γνωστά - δύο ομάδες των τεσσάρων σπέρνουν τον όλεθρο. Το σημαντικό είναι πως για κάθε μέλος της ομάδας σας που πεθαίνει, ο χρόνος για το επόμενο respawn αυξάνεται. Το τρίτο mode είναι το The Expendables, στο οποίο τέσσερις παίκτες γίνονται “henchmen” με τυχαία όπλα και γρήγορο respawn, με σκοπό να εξολοθρεύσουν τους αντίπαλους τέσσερις που έχουν κρατήσει τα loadouts τους. Σε κάθε γύρο οι ομάδες αντιστρέφονται. Τέλος, στο One Man Army, ένας παίκτης κρατάει το loadout του και προσπαθεί να επιβιώσει ενάντια σε επτά henchmen όσο περισσότερο μπορεί. Μόλις χάσει, τη θέση του παίρνει ο επόμενος σε σειρά, ενώ ο ίδιος γίνεται henchman. Όλα τα modes είναι διασκεδαστικά, αλλά θα κουραστείτε σύντομα γιατί υπάρχουν μόλις τέσσερις διαθέσιμοι χάρτες. Είναι προφανές πως η Arrowhead και η Paradox θα επαναλάβουν την τακτική του Magicka με τα πολλά και φθηνά DLC. Σαν πρώτη εικόνα πάντως για ένα arena shooter είναι πολύ κακή.\nΕξαιρετικό δείγμα τεχνικής. Kill εξ επαφής με ρουκέτα!\nΤα γραφικά είναι αρκετά καλά και όμορφα, με πολλά χρώματα και τους χάρτες να είναι γεμάτοι αντικείμενα, καιρικά εφέ και εκρήξεις. Το παιχνίδι έχει μία λιτή αισθητική καρτούν που του ταιριάζει απόλυτα, ενώ είναι και πανάλαφρο. Υπάρχει επίσης native υποστήριξη για καταγραφή και ζωντανή μετάδοση gameplay μέσω του λογαριασμού σας στο Twitch. Ο ήχος είναι εξαιρετικός, με δυνατά και γρήγορα κομμάτια να παίζουν κατά την διάρκεια των ματς, ενώ τα εφέ πάνε γάντι στο καρτουνίστικο ύφος. Οι φωνές των χαρακτήρων είναι πολύ καλές, με αυτή του Arnold να ξεχωρίζει με ευκολία.\nΤο μεγάλο αγκάθι στην ευχάριστη εμπειρία του Showdown Effect, και που προσωπικά μου χάλασε όλη τη διασκέδαση, είναι το matchmaking. Δεν γίνεται σε arena shooter, που το μηδενικό lag και το ομαλό frame rate είναι βασικά, να μην υπάρχει επιλογή για dedicated servers. Τα ping ήταν τόσο εκνευριστικά που μου κατέστρεψαν πάνω από τα μισά ματς που έπαιξα. Οι περισσότεροι παίκτες επιλέγουν melee όπλα, αφού τα hitboxes τους είναι τεράστια και είναι εύκολο να επιβιώσετε ενάντια σε κάποιον με αυτόματο όπλο που προσπαθεί να σας πετύχει μάταια, αφού τηλεμεταφέρεστε με κάθε σας κίνηση. Το έκανα, το έπαθα και πραγματικά είναι θλιβερό να συμβαίνει αυτό σε έναν τίτλο που απαιτεί εξοικείωση και τεχνική.\nΕδώ βλέπετε τον ιππότη-μοναχό μου με το SMG του.\nΕίναι ξεκάθαρο πως οι δημιουργοί του Showdown Effect έχουν φαντασία και μεράκι, αλλά, όπως φάνηκε και στο λανσάρισμα του Magicka, παίρνουν μερικές λάθος ή παράλογες αποφάσεις. Είναι επίσης σίγουρο πως θα ακολουθήσουν την ίδια πολιτική με τα DLC, αυτή τη φορά μέσα από το δικό τους in-game store. Το φτωχό περιεχόμενο και το προβληματικό matchmaking στιγματίζουν ένα κατά τ' άλλα καλό και απαιτητικό arena shooter.\nΠετυχημένη παρωδία κλασικών ταινιών δράσης\nΦτωχό σε περιεχόμενο...\n...που σημαίνει πολύ DLC\nΤο matchmaking καταστρέφει την εμπειρία\nΟι ικανότητες είναι ανούσιες και προκαλούν θέματα ισορροπίας\nΕΚΔΟΣΗ: Paradox Interactive\nΕΙΔΟΣ: Arena shooter\nΕΠΙΣΗΜΟ SITE: http://www.theshowdowneffect.com/


Village's News: Ανακοίνωση Δασεργατών για τις σημερινές κινητοποιήσεις\nΑνακοίνωση Δασεργατών για τις σημερινές κινητοποιήσεις\nΣΩΜΑΤΕΙΟ ΔΑΣΕΡΓΑΤΩΝ 22 ΑΠΡΙΛΙΟΥ 2010\nΜΑΚΕΔΟΝΙΑΣ – ΘΡΑΚΗΣ - ΘΕΣΣΑΛΙΑΣ\nΔΑΣΕΡΓΑΤΕΣ Τα προβλήματα μας χρόνο με το χρόνο οξύνονται . Το 2010 οι πιστώσεις για τα δάση στα δασαρχεία μειώθηκαν από 15% έως 30% , επίσης η ανεξέλεγκτη εισαγωγή ξυλείας από τις γειτονικές χώρες- έχουν γεμίσει οι μάντρες με καυσόξυλα και στρογγυλή ξυλεία από τα Σκόπια & την Βουλγαρία με αποτέλεσμα να μην μπορούμε να πουλήσουμε τα δικά μας δασικά προϊόντα .Ακόμη πολλά παραγωγικά δασαρχεία υπολειτουργούν δεν υπάρχει προσωπικό & πιστώσεις και πολλές εργασίες μας (καθαρισμοί , αντιπλημμυρικά έργα , αναδασώσεις, αντιπυρικές ζώνες κ.τ.λ) βγαίνουν δημοπρασίες & τις εργασίες αυτές τις παίρνουν οι εργολάβοι, με αποτέλεσμα να μένουμε για πολύ καιρό\nΌπως ξέρετε η εργασία μας είναι δύσκολη και επικίνδυνη. Τα ατυχήματα που συμβαίνουν στις δασικές εργασίες είναι συχνά ( θανατηφόρα & μη) βρίσκονται στις πρώτες θέσεις παγκοσμίως σε όλες τις βιομηχανικές χώρες . Εργαζόμαστε μέσα στα καμένα δάση με 40 βαθμούς θερμοκρασία υπό σκιά & τα πνευμόνια μας αναπνέουν κάθε μέρα το καμένο ξύλο & την μαύρη σκόνη. Οι εγκέφαλοι στο υπουργείο εργασίας είναι εκτός τόπου & χρόνου. Η ανατροπή στα ασφαλιστικά μας δικαιώματα δεν θα περάσει, αυτό το έγκλημα δεν θα περάσει συνάδελφοι θα το ανατρέψουμε.\n1) Να βγουν συμπληρωματικές πιστώσεις για τα δάση για το 2010. Όλες οι εργασίες που γίνονται στα δάση (καθαρισμοί, ζώνες Αντιπυρικές , Αναδασώσεις, Αντιπλημμυρικά Έργα) να δίνονται αποκλειστικά στους δασικούς Συν/σμους. Να γίνει νομοθετική ρύθμιση & να υποχρεώνονται τα δασαρχεία να αναθέτουν τις εργασίες αυτές στους δασικούς Συν/σμούς .Δεν θα ανεχτούμε πια κανένα δασαρχείο να βγάζει σε δημοπρασία έργο καθαρισμού – αναδάσωσης-αντιπλημμυρικών έργων δασών για να ανοίξει ο δρόμος για τους εργολάβους.\n3) Άμεση καταβολή των χρηματικών ενισχύσεων για τις ζωοτροφές & το οπεκεπέ στους δασεργάτες που δεν τα έχουν πληρωθεί ακόμη για τα ζώα τους.\n4) Να αλλάξει ο τρόπος πληρωμής από τα δασαρχεία για να πληρωνόμαστε έγκαιρα.\n6) Να μην αποδίδεται το μίσθωμα για τα καυσόξυλα & τα χρήσιμα ξύλα από τους δασικούς Συν/σμους στο κράτος Να προστατευθεί η εγχώρια παραγωγή ξυλείας και να μπουν δασμοί στα ξένα δασικά προϊόντα.\n1) Η πίστωση του έργου για την εργασία μας στην Αττική πληρώθηκε.\n2) Στάλθηκε εγκύκλιος από την διοίκηση του Ο.Α.Ε.Δ. για να πάρουν οι δασεργάτες το επίδομα κοινωνικής αλληλεγγύης.\nΟΛΟΙ ΟΙ ΔΑΣΕΡΓΑΤΕΣ συμμετέχουμε μαζικά στην ΑΠΕΡΓΙΑ ΣΤΙΣ 22 – 4- 2010 . Θα γίνει συγκέντρωση μπροστά στο ΔΗΜΑΡΧΕΙΟ στις 11.00 ΠΜ. Στην συγκέντρωση θα συμμετέχουν όλα τα σωματεία του ΔΗΜΟΥ ΡΕΝΤΙΝΑΣ.\nΜετά την συγκέντρωση όλοι οι δασεργάτες στις 12.00 θα πάμε να κλείσουμε την Εγνατία οδό για μία ώρα στο ύψος της Ασπροβάλτας.\nΤα συναρμόδια υπουργία πρέπει να δώσουν άμεσα λύσεις στα προβλήματα μας.\n5 χωριατάκια to “Ανακοίνωση Δασεργατών για τις σημερινές κινητοποιήσεις”\n22 Απριλίου 2010 - 10:27 μ.μ.\nΣΥΝΕΧΕΙΣΤΕ ΝΑ ΨΙΦΗΖΕΤΕ ΚΚΕ ΣΥΡΙΖΑ ΠΑΣΟΚ......ΠΟΥ ΘΕΛΕΙ ΤΟΥΣ ΞΕΝΟΥΣ,ΜΕ ΑΠΟΤΕΛΕΣΜΑ ΝΑ ΔΟΥΛΕΥΟΥΝ ΟΙ ΑΛΟΔΑΠΟΙ ΓΙΑ ΛΟΓΑΡΙΑΣΜΟ ΤΩΝ ΕΡΓΟΛΑΒΩΝ ΚΑΙ ΕΣΕΙΣ ΝΑ ΞΥΝΕΤΕ ΤΑ ΑΡΧΙΔΙΑ ΣΑΣ.\n22 Απριλίου 2010 - 10:38 μ.μ.\nΌταν χρησιμοποιούμε ψευδώνυμο για να εκφράσουμε την άποψή μας, καλό θα ήταν να προσέχουμε τι διαλέγουμε.\nΟ Δήμος Ρεντίνας υπάρχει και σαν θεσμός αλλά και σαν κάτοικοι περιοχής.\nΕσύ λοιπόν δεν εκφράζεις σε καμία περίπτωση, ούτε την επίσημη θέση του Δήμου, ούτε αντιπροσωπεύεις όλους τους κατοίκους του Δήμου.\nΔΗΜΟΤΗΣ ΡΕΝΤΙΝΑΣ ΗΘΕΛΑ.\ngt kale tzazli kai oi allodapoi kaloi einai,ektos apo tous pakistanous pou varane ligo....prosexe ti les gt a gt a piperi sto stoma tha sou valei to villagay mews,ante mhn sou valei tpt allo!maresei na milas etsi austhra vrwma!!!


Η ενόχληση στην εγκυμοσύνη για την οποία δεν μιλάει καμία γυναίκα - Childit - Τα πάντα για το παιδί\nΕίναι ιδιαίτερα κοινή, αλλά προκαλεί αμηχανία.\nΑνάμεσα στις σωματικές αλλαγές που συμβαίνουν στη διάρκεια της εγκυμοσύνης είναι και μια όχι ιδιαίτερα ευχάριστη. Ο λόγος για τις αιμορροΐδες, που παρότι ιδιαίτερα κοινές την περίοδο της κύησης, αποτελούν ένα θέμα ταμπού.\nΠρόκειται, με λίγα λόγια, για διογκωμένα αγγεία στο κατώτερο παχύ έντερο και τον πρωκτό, που προκαλούν ένα πλήθος από ενοχλήσεις, όπως πόνο, φαγούρα στην περιοχή και αίμα στα κόπρανα.\nΟι αιμορροΐδες εμφανίζονται όταν ασκείται έντονη πίεση στις φλέβες γύρω από τον πρωκτό, πράγμα που συμβαίνει για παράδειγμα στη δυσκοιλιότητα ή όταν σηκώνουμε μεγάλο βάρος.\nΟ λόγος που στην εγκυμοσύνη κινδυνεύουμε περισσότερο να εμφανίσουμε αιμορροΐδες είναι γιατί υπάρχει «αυξημένη πίεση από τη μήτρα και το μωρό που μεγαλώνουν», όπως εξηγεί η Αμερικανίδα γυναικολόγος Fahimeh Sasan. Και η κατάσταση μπορεί να επιδεινωθεί από τη δυσκοιλιότητα, που επίσης κάνει συχνά την εμφάνισή της στην εγκυμοσύνη λόγω της αυξημένης προγεστερόνης, η οποία επιβραδύνει τη λειτουργία του γαστρεντερικού συστήματος.\nΑν οι αιμορροΐδες σας προκαλούν αιμορραγία ή είναι ιδιαίτερα επώδυνες, μη διστάσετε να ενημερώσετε το γιατρό σας, ο οποίος ίσως σάς συστήσει τη χρήση τοπικής γέλης, ενδεχομένως και τη λήψη αναλγητικών φαρμάκων, πάντα όμως συμβατών με την εγκυμοσύνη.\nΣε κάθε περίπτωση, θα σας βοηθήσει ένα ζεστό αφρόλουτρο, για 10-15 λεπτά την ημέρα και ο σχολαστικός καθαρισμός της περιοχής (κατά προτίμηση με υγρά μαντιλάκια, που δεν επιδεινώνουν τους ερεθισμούς όπως το χαρτί τουαλέτας). Θα σας βοηθήσουν επίσης η ήπια άσκηση, όπως το χαλαρό περπάτημα, αλλά και μια διατροφή πλούσια σε φυτικές ίνες, οι οποίες συμβάλλουν στην ομαλή λειτουργία του εντέρου.\nΤα καλά νέα; Μετά τον τοκετό οι αιμορροΐδες συνήθως υποχωρούν και με τον καιρό εξαφανίζονται εντελώς. Υπομονή, λοιπόν. Η εγκυμοσύνη δεν είναι εύκολη υπόθεση, από πολλές πλευρές, αλλά αξίζει τον κόπο.\nαιμορροϊδες, εγκυμοσυνη, ενοχλησεις, πονος, ταμπου


Εξαρθρώθηκε σπείρα απατεώνων στα Νότια Προάστια! | Nea Smyrni live Νέα Σμύρνη Ζωντανά\n← ΑΝΑΚΟΙΝΩΣΗ ΚΟΙΝΩΝΙΚΟΥ ΠΑΝΤΟΠΩΛΕΙΟΥ\nΑκατάλληλo το γήπεδο Νέας Σμύρνης! →\nΣυνελήφθησαν στις 25 και 26-6-2013, μετά από ευρεία αστυνομική επιχείρηση στην Ν. Σμύρνη, Βούλα, Γλυφάδα, Περιστέρι, Ίλιον, Άγιο Στέφανο και Σαλαμίνα, έξι (6) ημεδαποί ηλικίας 38, 40, 45, 46, 50 και 52 ετών και μία (1) 40χρονη ημεδαπή, μέλη της εγκληματικής ομάδας. Σε βάρος τους σχηματίσθηκε ποινική δικογραφία για τα αδικήματα της σύστασης εγκληματικής οργάνωσης, απάτης, πλαστογραφίας και παράβαση του Νόμου «περί πρόληψης και καταστολής της νομιμοποίησης εσόδων από εγκληματικές δραστηριότητες».\nΔεκαεπτά (17) πλαστά Δελτία Αστυνομικής Ταυτότητας.\nΔεκαπέντε (15) σφραγίδες διάφορων δημοσίων υπηρεσιών.\nΟι συλληφθέντες οδηγήθηκαν στον κ. Εισαγγελέα Πλημμελειοδικών Αθηνών, ενώ η έρευνα για τη συμμετοχή τους και σε άλλες παρόμοιες αξιόποινες πράξεις συνεχίζονται.


Ιερά Μονή Κουτλουμουσίου: "Ό Άρτος, ο Οίνος, ο Τρόπος" - %\nΙερά Μονή Κουτλουμουσίου: “Ό Άρτος, ο Οίνος, ο Τρόπος”\nΒεβαίως δεν υπάρχει κανένα κακό στη δημιουργία. Καμιά μορφή ζωής, ακόμη και οι φυσικές καταστροφές, δεν μπορούν να θεωρηθούν κακό, διότι κακό είναι μόνο ό,τι μας απομακρύνει από τον Θεό. Υπάρχουν όμως τα αποτελέσματα της προσωπικής αμαρτίας, όπως για παράδειγμα ένα επικίνδυνο εργαστηριακό υβρίδιο, καθώς και τα αποτελέσματα της αρχέγονης πτώσεως, η φθορά και ο θάνατος, στα οποία υποτάχθηκε ο άνθρωπος. Όμως η ενσάρκωση του Θεού φέρνει κάτι καινούργιο στον κόσμο.\nΑς κάνουμε μια παρένθεση, για να δούμε τί πιστεύουμε για τα τίμια δώρα της Θ. Λειτουργίας. Πιστεύουμε ότι απλώς συμβολίζουν την παρουσία του Χριστού, όπως δέχεται γενικά ο Προτεσταντισμός; Στην περίπτωση αυτή ο άγιος άρτος πρέπει να δίνεται σε ειδικά αποστειρωμένα σακουλάκια, και το τίμιο αίμα συσκευασμένο με πιστοποίηση. Αν, πάλι, τα τίμια δώρα είναι κατ’ ουσίαν Χριστός, σύμφωνα με την ρωμαιοκαθολική αντίληψη περί μετουσίωσης, τότε φθάνουμε είτε στη λατρεία του άρτου είτε στην απιστία, εφόσον και ο άγιος άρτος μπορεί να αλλοιωθεί.\nΟι Έλληνες Πατέρες μιλούν για “μεταβολή” των υλικών στοιχείων. Ούτε απλά συμβολική λειτουργία ούτε μετουσίωση. Η μεταβολή αυτή δηλώνει τον καινό τρόπο υπάρξεως που κομίζει η ένσαρκη φανέρωση του Θεού. Θα πρέπει εδώ να λάβουμε υπόψιν την πατερικὴ διάκριση μεταξὺ του λόγου της φύσεως και του τρόπου της υπάρξεως, διάκριση χρήσιμη για μια ορθόδοξη κατανόηση του μυστηρίου του Χριστού (1).\nΤη διάκριση αυτή τη χρησιμοποιούν οι Πατέρες για να ερμηνεύσουν τα θαύματα του Θεού στην ιστορία. Όταν ο Θεός παρεμβαίνει για να τελέσει ένα θαύμα, δεν μεταβάλλει τη φύση των κτισμάτων – τον λόγο τους – αλλά καινοτομεί τον τρόπο, με τον οποίον η φύση τους ενεργεί, προκειμένου να εκπληρώσει τη θεία οικονομία. Ο τρόπος καινοτομούμενος σημαίνει φύση που λειτουργεί πέρα από τον “θεσμό” της, πέραν των ορίων της, μεταθέτοντας τον άνθρωπο “προς έτερον είδος ζωής”, όπως για παράδειγμα ο Νώε μπορούσε να μένει αβλαβής ανάμεσα σε άγρια θηρία, ή όπως άγιοι περπάτησαν πάνω στό υγρό στοιχείο.\nΚορύφωση των θείων παρεμβάσεων είναι η ενανθρώπιση. Το μυστήριο που λαμβάνει χώρα στον ένσαρκο Λόγο είναι η αδιάρρηκτη ένωση της θείας και της ανθρώπινης φύσεως. Η ένωση αυτή σημαίνει ότι η ιδιότητα της μιας φύσεως γίνεται ιδιότητα της άλλης, όπως ένα ξίφος που ενώνεται με τη φωτιὰ γίνεται φωτιά, και την ίδια στιγμη η φωτιά αποκτά λεπίδα. Η ανθρώπινη φύση παραμένει ακέραιη, ενώ ο τρόπος τού είναι της καινουργείται. Γι’ αυτό και ο Χριστός γεννάται “θεϊκώς” και “ανθρωπικώς”, δηλ. κυοφορούμενος από μητέρα, αλλά χωρίς φθορά και ωδίνες. Δεν υποτάχθηκε στη φύση, δεν την κατήργησε, αλλά την κατέστησε “έτερον μυστήριον”. Η ανθρώπινη φύση του Χριστού ενεργεί με θείο τρόπο. Και ενεργεί με θείο τρόπο διότι κατέχει το πλήρωμα της άκτιστης θείας ενέργειας. (2)\nΤούτο εφαρμόζεται και στην ερμηνεία της θείας Ευχαριστίας. Και εδώ καινοτομείται η φύση των υλικών στοιχείων (άρτου και οίνου). Δεν μεταβάλλεται ο λόγος/ουσία τους, ούτε οι φυσικές τους ιδιότητες, αλλά μεταβάλλεται ο τρόπος. Ακριβώς όπως στον Χριστό κάθε τι ανθρώπινο έχει τον υπέρ φύσιν τρόπον, αφού η ανθρώπινη φύση Του φέρει όλη την ενέργεια της Θεότητας, έτσι και τα υλικά δώρα δέχονται και μεταδίδουν στους μετέχοντες την ίδια θεανθρώπινη ενέργεια του Χριστού. Κοινωνούμε, επομένως, όχι κάτι που υπόκειται στη φθορά και τον θάνατο, αλλά τον ίδιο τον Θεό, μέσω της ύλης που γίνεται ζωοποιός, όπως και η ίδια η σάρκα του Χριστού είναι ζωοποιός.\nΗ πραγματική κοινωνία βεβαίως δεν έχει να κάνει μόνο με την παρουσία του Χριστού στον άρτο και τον οίνο, αλλά και με την παρουσία Του μέσα μας. Η ενότητα με τον Θεό δεν ενεργείται χωρίς την προαίρεση και συνεργία του ανθρώπου, ούτε αποκλειστικά μέσω της Θ. Ευχαριστίας. Πρέπει ο άνθρωπος ελεύθερα να ακολουθήσει, να μιμηθεί τον Χριστό και να γεννηθεί εν Πνεύματι. Η θεία ενέργεια δρα πολυτρόπως κατά την πίστη και τον πόθο του προσελθόντος.\nΌταν λοιπόν ο Χριστός προσφέρεται ως άρτος, δεν μεταβάλλει την ουσία τού άρτου, αλλά την «οικονομία» του. Η ανθρώπινη φύση τού Χριστού ήταν παθητή, ήταν όμως ένα με την θεότητα, γι’ αυτό και δεν μπορούσε να κρατηθεί από τον θάνατο. Και όπως το σώμα Του πέθανε και αναστήθηκε, αφού η θεότητα ποτέ δεν το εγκατέλειψε, έτσι κι εμείς λαμβάνοντας τον άρτο-σώμα προγευόμεθα την ανάσταση. Όπως ο Χριστός πάσχει ως άνθρωπος και ενεργεί ως Θεός, έτσι και ο άρτος-Χριστός μπορεί μεν να “πάσχει”, αλλά ενεργεί σε μας ως άκτιστη θεότητα. Καθώς εξηγεί ο άγιος Κύριλλος Αλεξανδρείας,\nΆγιον είναι το σώμα του Χριστού και έχει δύναμη να νικά κάθε νόσο. Ήταν και είναι άγιο, όχι απλώς ως σάρκα με τις φυσικές της ιδιότητες, αλλά ως ναός του ενοικούντος Θεού Λόγου, ο Οποίος αγιάζει με το Πνεύμα Του τη σάρκα. Γι’ αυτό και ο Χριστός ζωοποιεί την κόρη του αρχισυναγώγου όχι μόνο με το παντοδύναμο πρόσταγμά Του, αλλά και με το άγγιγμα του σώματός Του. (Αναστασίου, DoctrinaPatrum, σ. 129, 131-32)\nΓι’ αυτό και σε εκείνους που μεταλαμβάνουν με πίστη και αληθινή μετάνοια, το δεσποτικό σώμα γίνεται “φυλακτήριον”, “εις ρώσιν και ίασιν και υγείαν ψυχής τε και σώματος”, συντήρηση και θέωση της ανθρώπινης φύσης.(3)\nΤα καθαγιασμένα Δώρα ενεργούν όπως το θεωμένο σώμα του Ιησού. Ο Θεός και διά της ύλης δίνει ζωή άφθαρτη. Και μολονότι η αφθαρσία του ανθρώπου είναι κατάσταση εσχατολογική, και όλοι θα περάσουμε αργά ή γρήγορα στην αντίπερα όχθη, οι “δόσεις” της αφθαρσίας δίνονται σε τούτη τη θνητή ζωή, κατά την πίστη, τον πόθο, τον ένθεο “φόβο” και την αγάπη του καθενός.\n(1) Βλ. Χρυσοστόμου Κουτλουμουσιανού, Ένας και Τρεις. Η Τριαδική Μοναρχία στην Ορθόδοξη Παράδοση, Άγιον Όρος 2018, σσ. 142-5.\n(2) Βλ. ενδεικτικά, Μαξίμου Ομολογητού, PG 91. 298-300, 344, 1048-1056, 1273-1276, 1341-1345.\n(3) Ιωάννου Δαμασκηνού, Έκδοσις ακριβής της ορθοδόξου πίστεως, 87. Βλ. επίσης Ακολουθία Θείας Μεταλήψεως, και Γρηγορίου Νύσσης, Κατηχητικός Λόγος, 37.\nPrevious Άγιο Όρος: Η Κοίμηση της Παναγίας\nNext Ο Μητροπολίτης Μαντινείας στο Άγιο Όρος


Orient Express - Brain Game - Ιεράπετρα\nOrient Express – Brain Game – Ιεράπετρα\nΒρισκόμαστε στο 1934, όταν η αμαξοστοιχία Orient Express ξεκινάει από το Παρίσι με προορισμό την Κωνσταντινούπολη. Κατά τη διάρκεια της διαδρομής, ο κύριος Samuel Edward Rachette δολοφονείται. Είστε μια ομάδα, η οποία σχετίζεται άμεσα με το έγκλημα. Για ΠΡΩΤΗ ΦΟΡΑ σε δωμάτιο απόδρασης, ο δολοφόνος είναι κάποιος από τους παίκτες.\nΤο δωμάτιο Orient Express της εταιρίας Brain Game βρίσκεται στην διεύθυνση\nΚόκκινη Παγωμένου, Ιεράπετρα\n2 Άτομα - 15€ το άτομο\n3 Άτομα - 12€ το άτομο\n4 Άτομα - 10€ το άτομο\n5 Άτομα - 9€ το άτομο\n6 Άτομα - 8€ το άτομο\nESCAPE ROOMS, BRAIN GAME (ΙΕΡΑΠΕΤΡΑ), ΙΕΡΑΠΕΤΡΑ


Κίνα Honda PCX125 Φίλτρο αέρα μετά το2012 Κατασκευαστές\nSONORA MOTOR COMPANY [Guangdong,China] Είδος Επιχείρησης:Διανομέας / χονδρέμπορος , Κατασκευαστής Main Mark: Αμερική , Ανατολική Ευρώπη , Ευρώπη , Βόρεια Ευρώπη , Ωκεανία , Δυτική Ευρώπη Εξαγωγέας:91% - 100% certs:ISO9001, CCC, CE Περιγραφή:Φίλτρο αέρα Honda PCX125,Φίλτρο αέρα Honda PCX125 μετά το2012,Honda PCX125 καθαριστής αέρα μετά το2012\nHome > Προϊόντα > Μοτοσικλέτα μοτοσυκλέτας Μέρος > Αφρός φίλτρου αέρα > Honda PCX125 Φίλτρο αέρα μετά το2012\nHonda PCX125 Φίλτρο αέρα μετά το2012\nHonda PCX125 Φίλτρο αέρα μετά το 2012\nΑυτό το φίλτρο αέρα είναι για την έκδοση Honda PCX125 μετά το 2012 , κατασκευασμένο από υψηλής ποιότητας πλαστικό και άλλα. Διαφορετικά χρόνια PCX, διαφορετικό airfilter.Sonora Motor μπορεί επίσης να παρέχει φίλτρο αέρα Honda PCX125 πριν από το2012. Μπορείτε να απολαύσετε τη βέλτιστη ιδιότητα του φίλτρου. Η υψηλή ποιότητα του φίλτρου αέρα μπορεί να βοηθήσει στη διατήρηση της απόδοσης του κινητήρα του οχήματος. Διαφορετικά μοντέλα, διαφορετικά φίλτρα αέρα, εάν χρειάζεστε το συγκεκριμένο φίλτρο αέρα, θα πρέπει να μας στείλετε φωτογραφίες με φωτογραφίες, τότε θα δουλέψουμε καλύτερα για σένα.\nΦίλτρο αέρα Honda PCX125\nΦίλτρο αέρα Honda PCX125 μετά το2012\nHonda PCX125 καθαριστής αέρα μετά το2012


Πασίγνωστη ηθοποιός έκλεισε τα 58 και φωτογραφήθηκε ακομπλεξάριστη χωρίς ίχνος μακιγιάζ! - PISTEPSETO.NET\nΠασίγνωστη ηθοποιός έκλεισε τα 58 και φωτογραφήθηκε ακομπλεξάριστη χωρίς ίχνος μακιγιάζ!\nΟ λόγος για τη Σάρον Στόουν, που πριν λίγες ημέρες έσβησε 58 κεράκια στην τούρτα της και το γιόρτασε με φίλους και συνεργάτες. Μάλιστα, η διάσημη ηθοποιός δεν δίστασε να δημοσιεύσει στο Instagram φωτογραφία και βίντεο, όπου είναι τελείως αμακιγιάριστη την ημέρα των γενεθλίων της.\nΦορώντας ένα λευκό πουκάμισο και μία μαύρη κορδέλα στα μαλλιά, η 58χρονη ηθοποιός, ευχαρίστησε τους φίλους της για τις ευχές.\nStarting my birthday, on location in Utah.\nΈνα βίντεο που δημοσίευσε ο χρήστης Sharon Stone (@sharonstone) στις Μάρ 10, 2016, 2:12μμ PST\non 12:35:00 π.μ.


KLIK Magazine ® | Η Μεγάλη Αλλαγή | Περνώντας μέσα από μια Τέλεια Καταιγίδα η Ελλάδα δημιουργεί ένα καινούργιο εαυτό που συγκινεί και εμπνέει\n935 χρήστες online\nΗ Μεγάλη Αλλαγή | Περνώντας μέσα από μια Τέλεια Καταιγίδα η Ελλάδα δημιουργεί ένα καινούργιο εαυτό που συγκινεί και εμπνέει\nΣαν τον μυθολογικό Φοίνικα που ξαναγεννιέται από τις στάχτες του η Ελλάδα, μετά από 10 χρόνια ταλαιπωρίας και περνώντας μέσα από μια τέλεια καταιγίδα, δημιουργεί έναν νέο θαυμαστό εαυτό για έναν καινούργιο κόσμο.-Από τον Αλέξανδρο Δρακο\nΉταν εκείνο το αξέχαστο καλοκαιρι του 2004, 16 χρόνια πριν, όταν οι περισσότεροι από εμάς, τα απογεύματα ή τα βράδια, παρακολουθούσαμε την πορεία της Εθνικής ομάδας της Ελλάδας, στα γήπεδα της Πορτογαλίας. Και ήταν τότε που βλέποντας τα απρόσμενα αποτελέσματα της ελληνικής ομάδας, αρχίσαμε να πιστεύουμε ότι ήταν δυνατόν να φτάσουμε ψηλά. Και από αγώνα σε αγώνα είχε αρχίσει να δυναμώνει εκείνο το περίφημο σύνθημα που έμοιαζε με ιαχή. "Σήκωσε το, το τιμημένο".\nΤελικά η Ελλάδα έφτασε στον τελικό, νίκησε εκεί για δεύτερη φορά την Πορτογαλία και σήκωσε το κύπελο.\nΉταν μια πορεία δύσκολη που εφτασε σε ένα απρόσμενο αποτέλεσμα. Μέσα μας όμως ξέραμε ότι ήταν ένα αποτέλεσμα που δεν πιστοποιούσε κάτι συνολικό και μία άνοδο του ελληνικού ποδοσφαίρου. Ήταν το αποτέλεσμα μιας ευφυούς τακτικής του τότε προπονητή Ότο Ρεχάγκελ και το αποτέλεσμα της αυταπάρνησης των παικτών. Ήταν και θέμα τύχης όμως και αυτό το ξέραμε. Μας έδειξε όμως ότι κάποια "θαύματα" είναι εφικτά.\nΑλλά αυτό δεν αρκεί. Ήταν η εξαίρεση που επαληθεύε τον αγώνα.\nΛϊγο αργότερα εκείνο το ίδιο καλοκαίρι, μέσα από την διενέργεια των Ολυμπιακών, ξεπρόβαλε μια άλλη Ελλάδα. Και στην διάρκεια της τελετής έναρξης ο Δημήτρης Παπαϊωάννου ανέλαβε να μας θυμίσει αυτά που έχουμε ξεχασμένα. Ήταν μια θαυμάσια στιγμή το ελληνικό καλοκαίρι του 2004. Ένα καλοκαίρι που ήταν και ένα προμήνυμα. Δυνητικό προμήνυμα. ¨Εδειξε τι είναι δυνατό όταν γνωρίζουμε, όταν προσπαθούμε και όταν θέλουμε.\nΌμως συνήθως δεν γνωρίζουμε, δεν προσπαθούμε...Και κυρίως δεν θέλουμε.\nΈτσι αυτές οι κάποιες καλές ενδείξει, τα κάποια καλά προμηνύματα, οι κάποιες υποσχέσεις ΄χαθηκαν στα χρόνια που ακολούθησαν. Το "δεν βαριέσαι, εδώ είναι Ελλάδα, δεν πρόκειται να αλλάξει τίποτα" έγιναν και πάλι ο τρόπος της ζωής μας. Και αργά, αργά αφεθήκαμε και πάλι στην μεμψιμοιρία μας. Και μετά...\nΜετά ήρθε η κρίση. Η οικονομική χρεοκοπία της Ελλάδας, ήταν μια συνολική χεοκοπία. Χρεοκοπία θεσμών, χρεοκοπία πολιτικού συστήματος, χρεοκοπία της ίδιας της κοινωνίας.\nΉταν όμως η νομοτελειακού κατάληξη του ελληνικού δράματος. Ενός δράματος που ξεκίνησε αμέσως μετά το τέλος του Δεύτερου Παγκόσμιου Πόλεμου. Όταν όλος ο κόσμος έμπαινε σε μια φάση ανοικοδόμησης από τα ερείπια του πολέμου, η Ελλάδα γκρέμιζε ότι είχε απομείνει όρθιο.\nΉταν ένα τραύμα μακράς διαρκείας. Στα χρόνια και στις δεκαετίες που ακολούθησαν η Ελλάδα σε μια συνεχή εσωτερική αντιπαράθεση, δεν μπορούσε να διβάσει τον καινούργιο κόσμο που είχε προκύψει, όταν η τεχνολογία ωθούσε τα πράγματα μπροστά και όταν η οικονομία έμπαινε σε άλλη φάση. Η Ελλάδα έμεινε κολλημένη σε απαρχαιωμένες θεωρίες ανάλυσης των αρχών του αιώνα , κάνοντας συνηθως ένα βήμα μπρος και ένα βήμα πίσω. Οι όποιες ανατάσεις ήταν ρηχές. Πυροτεχνήματα σε μια κοινωνία που όσο περνούσαν τα χρόνια έβρισκαν ευκαιρία να ανθήσουν τα άνθη του κακού. Η μετριότητα, η διαφθορά και η "αρπαχτή" έγιναν οι αξίες μιας κοινωνίας που σε αγκαλιά με το πολιτικό σύστημα ευνοούσε την φαυλότητα. ΟΙ πολίτες έγιναν απλώς πελάτες και τα κόμματα πλειοδοτούσαν στην εξυπηρέτηση των πελατών τους σε βάρος του συνόλου.\nΗ καταστροφή ήταν προδιαγεγραμμένη και το μόνο θέμα ήταν το πότε, ενώ η κοινωνία είχε λαναθασμένη σχηματίσει την εντύπωση πως όλο και κάποιος απ` έξω θα μας έσωζε. Όμως όλα τα παραμύθια κάπτε τελειώνουν.\nΗ κρίση που ήταν οδυνηρή, έγινε από τα πράγματα κι ένα μεγάλο μάθημα. Η άνοδος της "πρώτης φορά Αριστεράς" στην εξουσία και η παταγώδης αποτυχίας της διέλυσε και τους τελευταίους μύθους.\nΗ αυγή μιας καινούργιας εποχής μας βρήκε αντιμέτωπους με δυο δομικές κρίσεις που θα μπορούσαν να έχουν διαλύσει αυτά που είχαν απομείνει.\nΚαι ήταν μάλλον ευτύχημα το ότι η εσωτερική αλλαγή είχε συντελεστεί κάνα δυο χρόνια πριν μια τέλεια καταιγίδα πλησιάσει την Ελλάδα.\nΗ Κυβέρνηση που προέκυψε από τις προηγούμενες εκλογές ήταν προϊόν αυτής της νέας αντίληψης στην Ελλάδα, που θέλει οι κυβερνήσεις να μην φοράνε ιδεολογικές παρωπίδες, αλλά να λειτουργούν με ένα επιτελείο επιστημονικών συμβούλων σε κάθε τομέα φάσματος. Όμως δεν ήταν μόνο η έκφραση του πολιτικού συστήματος που είχε αλλάξει. Ήταν η ίδια κοινωνία που είχε αλλάξει.\nΤο αποτέλεσμα φάνηκε από τις πρώτες ώρες της κρίσης στον Έβρο, όταν ο Ερντογάν χρησιμοποίησε τους μετανάστες σαν πολιορκητικό κριό για να ρίξει την Ελλάδα. Η άμεση αντίδραση της κυβέρνησης να κλείσει τα σύνορα είχε την ολοκληρωτική στήριξη της κοινωνίας και ξεγύμνωσε τους εκμαυλισμένους.\nΗ κρίση με τον κορωνοϊό ήταν μια άλλη δοκιμασία. Η έγκαιρη και στοχευμένη αντίδραση της κυβέρνησης, βρήκαν και πάλι την κοινωνία έτοιμη και με συνολική αντίληψη τους προβλήματος παρά τις λίγες θλιβερές εξαιρέσεις.\nΚαι έγινε αντιληπτό ότι ο ορθολογισμός είναι ο μόνος τρόπος να λύσουμε τα προβλήματα. Δεν είναι οι ιδεοληψίες και ο λαϊκισμος.\nΑυτές τις μέρες της καραντίνας, κάθε απόγευμα στις 6 είμαστε πάλι στις τηλεοράσεις παρακολουθώντας ένα άλλο "ματς". Είναι ο αγώνας ανάμεσα στην ζωή και τον θάνατο. Ανάμεσα στην αρρώστια και την υγεία. Εδώ ο τρόπος μου μετράει το "σκορ" είναι διαφορετικός. Όσο περισσότερα κρούσματα έχεις, όσο περισσότερους θανάτους, τόσο πιο χαμένος είσαι.\nΚαι έτσι μέσα σ` αυτά τα απογεύματα παρακολουθώντας τα αποτελέσματα αυτού του ιδιότυπου αγώνα δημιουργήθηκε μια καινούργια αντίληψη και μια καινούργια κατανόηση. Καθώς οι μέρες περνούσαν η πραγματικότητα και οι ειδήσεις ανέδειξαν ένα νέο μέγεθος. Ταλαιπωρημένη μετά από δέκα χρόνια κρίσης και περνώντας μέσα από μια Τέλεια Κατιγίδα, με το υγειονομικό σύστημα κι αυτό ταλαιπωρημένο και με μια δημόσια διοίκηση που ποτέ δεν λειτουργούσε σωστά και μια κοινωνία που σπάνια αντιλαμβανόταν σωστά την πραγματικότητα, η Ελλάδα όσο περνούσαν οι μέρες άρχισε να αναδυκνείεται σε μια μοναδική περίπτωση αντιμετώπιση της κρίσης του κορωνοϊού.\nΚαι συγχρόνως παράλληλλα μια άλλη συγκρίσιμη οραγματικότητα. Όλα τα προηγμένα κράτη της Δύσης, όλες οι κοινωνίες που διακρίνονται και για τα υγειονομικά τους συστήματα και για το επίπεδο της δημόσιας διοίκησης και για τον ορθολογισμός τους άργησαν πολύ να κατανοήσουν το μέγεθος της κρίσης και ακόμη όταν άρχισαν να το κατανοούν έδειχναν να μην έχουν και τον κατάλληλο τρόπο να εφαρμόσουν τα κατάλληλα μέτρα.\nΤα αποτελέσματα, τραγικά γι αυτό που αντιπροσώπευαν, με τα χιλιάδες καθημερινά νέα κρούσματα και τους εκατοντάδες νεκρούς-και χιλιάδες στην περίπτωση των ΗΠΑ-ανέδειξαν ακόμη περισσότερο την σωστή αντίδραση της Ελλάδας σ` αυτόν τον παγκόσμιο αγώνα ζωής.\nΜετά από μια δεκαετία αρνητικών δημοσιευμάτων η Ελλάδα έγινε μέσα στους δυο μήνες αυτής της κρίσης ένα θαυμαστό παράδειγμα.\nΑυτή η καινούργια Ελλάδα συγκινεί και εμπνέει.\nΑυτή τη φορά η "νίκη" δεν είναι ρηχή. Είναι η νίκη που ήρθε μετά από διχασμό 75 χρόνων που κατέληξαν σε μια χρεοκοπία. Και τα δέκα χρόνια των μνημονίων.\nΕίναι νίκη με βάθος και με επίγνωση, που συγχρόνως δημιουργεί μια βαθιά ιεράρχηση αξιών. Κάποια στιγμή η κρίση θα περάσει, αλλά βαθιά μέσα μας αυτά που χρωστάμε στους στρατιώτες και τους αστυνομικούς που φύλαξαν και φυλάνε τα σύνορα και την εσωτερική γαλήνη. Θα θυμόμαστε κι αυτούς που έδωσαν την άλλη μάχη. Τους επιστήμονες τους γιατρούς και τους νοσηλευτές και όλους τους άλλους που καθάριζαν τους δρόμους, που μας μετέφεραν τροφή στο σπίτι. Όλους αυτούς που συνέβαλαν στο να περάσουμε τις μέρες της καραντίνας με όσο το δυνατόν λιότερες απώλειες. Και ίσως είναι η π΄ρωτη φορά που μια σχέση εμπιστοσύνης έχει αναπτυχθεί ανάμεσα στο κράτος και τους πολίτες.\nΟι εκδρομές θα ξανάρθουν, οι γιορτές θα ξανάρθουν, η οικονομία θα ξαναστηθεί. Οι νεκροί δεν ανασταίνονται.\nΜετά την κρίση θα προκύψει ένας καινούργιος κόσμος που θα πρέπει να αναλογιστεί πς θα προχωρήσουμε στο μέλλον.\nΈνα καινούργιο κεφάλαιο έχει δημιουρηθεί που αφήνει και μία παρακαταθήκη.\nΗ Ελλάδα θα μπει σ` αυτόν τον καινούργιο κόσμο με έναν νέο θαυμαστό εαυτό...\nΕίναι πολλοί που θα προσπαθήσουν να αποδομήσουν αυτό το μοντέλο επειδή δεν τους βολεύει, που καιροφυλακτούν σαν τις ύαινες στο σκοτάδι.\nΟ καιρός τους έχει περάσει.\nΚαι η Ιστορία θα τους αφήσει πίσω...


Ραγίζει καρδιές το παιδί «μάσκα»! Φαίνεται να έχει δυο πρόσωπα από μια σπάνια γενετική διαταραχή ·\nΡαγίζει καρδιές το παιδί «μάσκα»! Φαίνεται να έχει δυο πρόσωπα από μια σπάνια γενετική διαταραχή\nΟ 8χρονος μικρός από την Κίνα που βλέπεις στις φωτογραφίες είχε την ατυχία να γεννηθεί με μια γενετική διαταραχή που του δημιούργησε μια δυσμορφία στο πρόσωπο. Το αγοράκι φαίνεται να έχει ένα δεύτερο πρόσωπο σαν μάσκα πάνω στο πρόσωπό του και τα μέσα ενημέρωσης του έχουν δώσει το όνομα ¨παιδί- μάσκα”.\nΗ μητέρα του παιδιού δίνει αγώνα όλο αυτό τον καιρό για τη θεραπεία του γιου της ενώ σε δηλώσεις της δεν έκρυψε τον σοκ που έπαθε μόλις αντίκρυσε το γιο της όταν γεννήθηκε. Στον υπέρηχο που είχε κάνει δεν είχε φανεί το πρόβλημα του παιδιού και οι γιατροί δεν της έδιναν το παιδί να το δει μόλις γέννησε. Της το έδωσαν μετά από παρακάλια και εκείνη όταν το αντίκρυσε έμεινε… άφωνη!\nΤο αγοράκι έχει δυο κενά κάτω από το μάγουλό του μέχρι τα αυτιά του με αποτέλεσμα να φαίνεται σαν να έχει δυο πρόσωπα το ένα πάνω στο άλλο και οι γιατροί που το ανέλαβαν δήλωσαν πως θα πρέπει να περιμένει κάποια χρόνια μέχρι να γίνει κάποια επέμβαση για να μπορέσουν να προχωρήσουν σε κάποια επέμβαση που θα βοηθήσει έτσι ώστε να βελτιωθεί η εικόνα του\n«Κάποιος ήθελε να με παγιδεύσει» – Προφυλακιστέος ο γιατρός!!!


StudioA-Blog: Θεσσαλονίκη: Νεκρός οδηγός αστικού λεωφορείου από πυροβολισμό δραπέτη (6) - Το Δελτίο Τύπου του υπουργείου Εσωτερικών. Πολιτικές ευθύνες δεν υπάρχουν;\nΠάλι θα την πληρώσουν τα "όργανα". Οι υπουργοί οι πρωθυπουργοί και όλοι αυτοί που έφεραν στην χώρα ανεξέλεγκτα και αγόγγυστα εκατομμύρια λαθρομεταναστών και εγκληματιών και όλοι αυτοί που ξεγύμνωσαν την ΕΛΑΣ και έχουν οδηγήσει τους αστυνομικούς να μη γνωρίζουν ποιες αρμοδιότητες έχουν, πότε μπορούν να χρησιμοποιήσουν το όπλο τους και τους τιμωρούν όταν το χρησιμοποιούν, όλοι αυτοί λοιπόν πάλι θα ρίξουν τις ευθύνες στους απλούς αστυνομικούς. Δυστυχώς όμως ποιος από όλους αυτούς τους "μεγάλους" είναι άνδρας για να παραιτηθεί? Θα στείλουν πάλι τα συλλυπητήρια τους στη χαροκαμένη οικογένεια και πάει τέλειωσε η υπόθεση, πάμε για άλλη. Οι ίδιοι όμως οι Καραμανλήδες οι Παυλόπουλοι οι Χηνοφώτηδες και οι γλυψηματίες αρχηγοί της ΕΛΑΣ είναι οι πραγματικοί δολοφόνοι του φουκαρά οδηγού που θα έπρεπε να τιμωρηθούν.\nΓια όλα φταίει το ΠΑΣΟΚ. Αν δεν το καταλάβατε η κυβέρνηση του ΠΑΣΟΚ δεν εργάστηκε σωστά, δεν συντόνισε την Αστυνομία και δημιούργησε αυτό το Σικαγογικό έγκλημα. Είδες που το ΠΑΣΟΚ που κυβερνά αυτό τον τόπο (σήμερα ντεεεε) πως δεν κατάφερε να αποτρέψει την κατάντια της Αστυνομία???


Τηλε – συνάντηση – Τσίπρα για τον κορονοϊό |\nΤηλε – συνάντηση – Τσίπρα για τον κορονοϊό\nΟ διευθυντής του γραφείου του προέδρου του ΣΥΡΙΖΑ Μιχ. Καλογήρου είχε σήμερα το απόγευμα τηλεφωνική επικοινωνία με τον γγ του πρωθυπουργού Γρ. Δημητριάδη, προκειμένου να οριστεί συνάντηση του κ. Μητσοτάκη με τον κ. Τσίπρα, τη Δευτέρα.\nΟι δύο άνδρες θα συζητήσουν για τις εξελίξεις σχετικά με την πανδημία του κορονοϊού αλλά και κατάθεση προτάσεων συμβολής στην αντιμετώπιση της κρίσης από τον αρχηγό της αξιωματικής αντιπολίτευσης.\nΤελικά όπως έγινε γνωστό απόψε, η συνάντηση δεν θα γίνει δια ζώσης, αλλά μέσω τηλεδιάσκεψης.\nΝωρίτερα ο ΣΥΡΙΖΑ κατέθεσε πακέτο προτάσεων για να αντιμετωπιστεί η κρίση του κορονοϊού. Μεταξύ άλλων προτείνει:\n2. Ο στόχος του πλεονάσματος – μετά και την εξαίρεση όλων των δαπανών για τον κορονοϊό – να μειωθεί από φέτος στο 2%. Στην περίπτωση που η κρίση διαρκέσει καιρό, ο στόχος αυτός θα πρέπει να μειωθεί ακόμα περισσότερο.


Οι χοροί της Κρήτης : Aρχείο\ndigital αποθήκη αρχείων, εγγράφων και άρθρων\nΟι χοροί της Κρήτης εκφράζουν τον πλούσιο εσωτερικό κόσμο του λαού της . Με το χορό και το τραγούδι ο Κρητικός εκδηλώνει τα συναισθήματά του, τον ενθουσιασμό, την απογοήτευση, την αγάπη και τον έρωτα .\nΕντούτοις, παρ’ όλο που το χορευτικό ρεπερτόριο των Κρητών είναι πλούσιο, χοροί όπως ο απανωμερίτης, το μικρό μικράκι, ο αγκαλιαστός, ο ζερβόδεξος, ο πριμνια-νός, ο τριζάλης, ο κουτσαμπαδιανός, κ.α. έχουν παραμεριστεί λόγω της εξέλιξης. Διατηρούνται όμως και χορεύονται οι παρακάτω χοροί. Σούστα, συρτός, πεντοζάλι, σιγανός και καστρινός ή μαλεβιζιώτης ή πηδηχτός.\nΠαρ’ όλο που όλοι οι κρητικοί χοροί χορεύονται σ’ ολόκληρο το νησί και έχουν τις ρίζες τους στις αρχαίες μινωικές τελετές κάθε χορός έχει και κάτι ξεχω-ριστό. Υπάρχει δε μια άγραφη παράδοση που τους κατατάσσει κατά επαρχίες. Έτσι ο συρτός θεωρείται χορός της Δ. Κρήτης (Ν.Χανίων), η σούστα της Κεντρικής και Δυτικής (Ν. Ρεθύμνου, Ν Ηρακλείου, ο μαλεβιζιώτης της Κεντρικής (Ν.Ηρακλείου) και το πεντοζάλι της Ανατολικής Κρήτης(Ν. Λασιθίου).\nΛέγεται και Χορός του Θησέα ή Χορός της Νύφης. Πιστεύεται ότι αποτελεί αναπαράσταση της πορείας του Θησέα μέσα στο Λαβύρινθο. Οι χορευτές είναι σφιχταγκαλιασμένοι και βαδίζουν με μικρά σιγανά βήματα, με τον πρωτοχορευτή να φαίνεται ότι σέρνει την ανθρώπινη αυτή αλυσίδα προσπαθώντας να την οδηγήσει έξω από το Λαβύρινθο στη σωτηρία. Σιγά σιγά μετατρέπεται σε γρήγορο πεντοζάλι ίσως για να μας δείξει τη χαρά τους για τη σωτηρία τους χωρίς αυτό να έχει διευκρινιστεί.\nΧορός της Νύφης γιατί χορεύεται στους γάμους με το γαμπρό μπροστά και τη νύφη δίπλα του. Σήμερα όμως ως Χορός της Νύφης θεωρείται περισσότερο ο Συρτός.\nΟ Σιγανός χορευόταν παλιά με τα χέρια σταυρωτά. Στα χρόνια της Τουρκοκρατίας είχε γίνει ο χορός της φιλίας, της ενότητας , της ανθρώπινης αλυσίδας που θα τους οδηγούσε στην ελευθερία.\nΚατά την παράδοση την εποχή της Τουρκοκρατίας οι αγάδες καλούσαν σε γλέντια τους χριστιανούς και έβαζαν τις γυναίκες να χορεύουν στους οντάδες.\nΈριχναν όμως στο πάτωμα ρόβι με αποτέλεσμα οι γυναίκες να γλιστρούν και να πέφτουν και έτσι να τις κοροϊδεύουν και να τις «κάνουν χάζι» όπως έλεγαν τότε. Οι άντρες τότε έλεγαν στους οργανοπαίχτες που στην πλειοψηφία τους ήταν χριστιανοί να παίζουν το «Σιγανό» χωρίς να ξέρουμε αν προϋπήρχε ή δημιουργήθηκε τότε για το σκοπό αυτό. Οι γυναίκες πιάνονταν τότε με τα χέρια χιαστί και χόρευαν αργά έτσι ώστε να μην πέσουν.\nΆλλη εκδοχή θέλει τους Τούρκους στην Τουρκοκρατούμενη Κρήτη να έχουν απαγορέψει στους Κρητικούς να χορεύουν επαναστατικούς χορούς. Έτσι οι Κρητικοί εφεύραν το Σιγανό που μοιάζει πολύ στα βήματα με το Πεντοζάλι για να μην ξεχάσουν το σπουδαίο αυτό χορό.\nΣτη σημερινή του μορφή οι χορευτές πιάνονται πλέον από τους ώμους. Ο Σιγανός αποτελεί την εισαγωγή στο Πεντοζάλι. Υπάρχουν πλήθος μελωδίες οι γνωστές μας «κοντυλιές» που αποδίδουν το χορό οι περισσότερες από τις οποίες προέρχονται από το Λασίθι και τις ανατολικές επαρχίες του Ηρακλείου γι’αυτό και ο Σιγανός θεωρείται χορός της ανατολικής Κρήτης και ειδικότερα του νομού Λασιθίου.\nΕίναι ίσως ο πιο δημοφιλής χορός σήμερα στην Κρήτη. Λέγεται και σερτός, χανιώτι-κος ή χανιώτης καθώς η διάδοση και η γέννησή του (όπως θα δούμε παρακάτω) με τη μορφή που τον συναντάμε σήμερα έγινε στο νομό Χανίων και ειδικότερα στην επαρχία Κισσάμου γι’αυτό θα τον ακούσομε και κισσαμίτικο. Αποκαλείται επίσης και « χορός της αγάπης» . Σερτός ή συρτός ονομάζεται γιατί τα πόδια του χορευτή σέρνονται στο έδαφος χωρίς να χάσουν την επαφή τους με τη γη την οποία οι Κρήτες λάτρεψαν ως θεά.\nΟ συρτός ως χορός με μορφή που δεν μπορούμε να γνωρίζουμε πρέπει να υπάρχει εκατοντάδες χρόνια τώρα στην Κρήτη. Σαν μελωδία προϋπήρχε ήδη από τα Βυζαντινά χρό-νια. Κατά την άλωση της Κων/λης Κρητικοί πολεμιστές με αρχηγό το Σφακιανό Μανούσο Καλλικράτη πήγαν να πολεμήσουν στο πλευρό των Βυζαντινών. Εκεί κατά την ανάπαυλα των μαχών έβγαλαν κάποιες μελωδίες βυζαντινού-κρητικού μίγματος που τις τραγουδούσαν στις μάχες και πήραν την ονομασία Πρώτος Χανιώτικος και Δεύτερος Χανιώτικος ή Κισσαμίτικος προφανώς από την καταγωγή των περισσότερων πολεμιστών. Μετά την Άλωση της Πόλης ο σουλτάνος αναγνωρίζοντας την ανδρεία που επέδειξαν τους άφησε να φύγουν με τον οπλισμό τους και τα πλοία τους χωρίς να τους πειράξει. Ύστερα από πολλές κακου-χίες έφτασαν στην Κίσσαμο όπου και παρέμειναν τραγουδώντας τις δυο αυτές μελωδίες χω-ρίς όμως να τις χορέψουν ποτέ. Έτσι αυτές οι δυο μελωδίες πέρασαν από γενιά σε γενιά συνοδεύοντας ριζίτικα τραγούδια και ποτέ χορευτικά.. Το 1750 στα Πατεριανά Λουσακιών Κισσάμου παντρευόταν ένας οπλαρχηγός της εποχής ο Πατερομάνος και ήταν καλεσμένοι όλοι οι Κισσαμίτες και Γραμπουσιανοί οπλαρχηγοί. Σκοπός τους ήταν να οργανώσουν μια επανάσταση κατά των Τούρκων. Κάλεσαν λοιπόν τότε και το μεγάλο βιολάτορα της εποχής Στεφανή Τριανταφυλλάκη ή Κιόρο και για να τιμήσουν τους πεσόντες της πόλης του ζή-τησαν να παίξει τις δυο παλιές μελωδίες και να τις χορέψουν πράγμα το οποίο δεν είχε γίνει ως τότε.\nΈτσι λοιπόν οι καπεταναίοι χόρεψαν πάνω στις δυο αυτές μελωδίες και προέκυψαν τα έντεκα βήματα του συρτού . Στα επόμενα χρόνια βγήκαν δεκάδες μελωδίες πάνω στα βήματα αυτά που σιγά σιγά κατέληξαν στη σημερινή μορφή του συρτού.\nΟ χορός ήταν και είναι ιεροτελεστικός. Ο πρώτος που σέρνει κάνει τα ταλίμια του σεμνά και με δεξιοτεχνία αλλά ποτέ με εναέρια πετάγματα και ακροβατικά. Ο δεύτερος α-κολουθεί και συμμετέχει στα ταλίμια του πρώτου , ενώ οι άλλοι απλώς ακολουθούν περπα-τώντας μέχρι να έρθει η σειρά τους να πιάσουν κι αυτοί πρώτοι στην καφαλή του χορού, συμβολίζοντας έτσι τον καπετάνιο και τα παλικάρια του που σε περίπτωση που σκοτωθεί αναπληρώνεται από τους συντρόφους του. Στο ξεκίνημά του ο χορός ήταν καθαρά ανδρικός.\nΣτις μέρες μας η αυστηρή δομή του χορού έχει χαθεί. Χορεύεται από άνδρες και γυ-ναίκες πιασμένοι από τις παλάμες στο ύψος των ώμων και με πλήθος φιγούρες ξένες προς τα πατήματα και το νόημα του χορού.\nΣιγά σιγά ο συρτός πέρασε στις γειτονικές επαρχίες και από εκεί με τη συμβολή των ιερών τεράτων της κρητικής μουσικής Ανδρέα Ροδινού, Θανάση Σκορδαλού Κώστα Μουντάκη αλλά και αρκετών άλλων επικράτησε ολοκληρωτικά σε παγκρήτιο επίπεδο .\nΣήμερα μάλιστα θεωρείται ότι έχει αντικαταστήσει το Σιγανό και έχει πάρει τη θέση του ως Χορού της Νύφης.\n«Ήρθανε πάλι αποκριές κι όλοι κουζουλαθήκαν\nκι οι γράδες κι οι μπαμπόγριες σαν κοπελιές ντυθήκαν.\nΤσι μυζηθρόπιτες θωρώ απάνω στο τραπέζι\nμα η κοιλιά μου ειν’αδειανή και σαν τη λύρα παίζει.\nΕλάτε να γλεντήσομε μασκάρες να ντυθούμε\nτσι κουζουλούς να κάνομε να μην κουζουλαθούμε.\nΑπόσταν εγεννήθηκα δεν ήφαγα λαζάνια\nμα τσ’αποκρές τα ψήσαμε κι ‘φαγα δυο καζάνια.\nΉφυγε δα κι η αποκρά με γλέντια με τραγούδια\nκαι ήρθε η σαρακοστή μ’ελιές και με λουμπούνια.\nΟ Λαζανάς ψυχομαχεί και ο Μακαρούνης κλαίει\nκαι κρόμμυδος σουσουραδεί και στο τραπέζι βγαίνει.\nΟ Κρέως εξεψύχησε και ο Τύρος αποθαίνει\nκαι ο καημένος ο Κουκιάς μες το τραπέζι μπαίνει.\nEύθυμος και κωμικός χορός και όπως φαίνεται από τις μαντινάδες που λέγονται όταν χορεύεται αποκριάτικος και σατυρικός. Ονομάζεται Ζερβόδεξος γιατί οι χορευτές χορεύουν με κατεύθυνση πότε ζερβά και πότε δεξιά. Οι χορευτές είναι πιασμένοι αρκετά πολύπλοκα. Συνήθως χρησιμοποιούν ένα σαρίκι ή ένα μαντήλι για να πιαστούν. Κάθε χο-ρευτής πιάνει με το δεξί του χέρι το αριστερό του μπροστινού του ο οποίος το έχει φέρει πάνω από τον ώμο. Έτσι ο ένας βρίσκεται πίσω από τον άλλο. Η αλλαγή της πορείας γί-νεται όταν ο λυράρης παίξει κάποιο συγκεκριμένο υψηλό φθόγγο. Τότε ο πρώτος χορευ-τής γίνεται τελευταίος και ο τελευταίος πρώτος. Η μελωδία είναι ιδιόρρυθμη και ξεσηκώ-νει τους χορευτές.\nΗ όλη ατμόσφαιρα γίνεται ακόμα πιο εύθυμη όταν ο λυρατζής δεν παίζει το φθόγ-γο που όλοι περιμένουν για την αλλαγή της πορείας και οδηγεί τους χορευτές έξω από το χώρο που γίνεται το γλέντι, πάνω σε τοίχους, δένδρα κ.λ.π.\nΠρόκειται για ένα χορό παιχνίδι που συνήθως χορεύεται τις απόκριες. Χορός της ανατολικής Κρήτης και ιδιαίτερα του νομού Λασιθίου που τείνει να εξαφανιστεί.\n“Θα παίξομε και καστρινό και το μαλεβιζιώτη\nαπου τονε χορεύουνε όσοι ‘χουνε τη νιότη”\n“Είναι ένας όμορφος χορός από το Μαλεβίζι\nκαι δεν υπάρχει Κρητικός να μην τονε γνωρίζει”.\n“Στην Κρήτη χορεύουνε Συρτό, χορεύουνε Χανιώτη\nμα δεν υπάρχει πιο όμορφος απ’το Μαλεβιζώτη”\nΟ Μαλεβιζιώτης ή Μαλεβιζιώτικος ή Καστρινός, ή πηδηχτός είναι ο γρηγορό-τερος και ζωηρότερος χορός της Κρήτης. Μαλεβιζιώτης ονομάζεται γιατί φαίνεται ότι στην επαρχία Μαλεβιζίου πήρε την τελική του μορφή. Καστρινός εξαιτίας του Με-γάλου Κάστρου όπως λεγόταν παλαιότερα το Ηράκλειο. Θεωρείται κατάλοιπο του αρχαίου μινωικού πολεμικού χορού Πυρρίχιου και αναπαριστά τις προσπάθειες κα-τάληψης και άμυνας του Μεγάλου Κάστρου στις διάφορες στιγμές της ιστορίας του. Πηδηχτός από τα νευρικά άλματα και τις αεράτες φιγούρες που κάνουν οι χορευ-τές. Θεωρείται ο κατεξοχήν χορός του νομού Ηρακλείου τόσο στη δημιουργία του όσο και στην τελική του διαμόρφωση. Στα Χανιά ο χορός ονομάζεται Καστρινή Σούστα.\nΧορεύεται από άντρες και γυναίκες οι οποίοι είναι πιασμένοι από τις παλά-μες στο ύψος των ώμων και με λυγισμένους τους αγκώνες. Με το γρήγορο ρυθμό και τη ζωντάνια του δίνει την ευκαιρία στο χορευτή να επιδείξει τη σβελτοσύνη του, την αντο-χή του, την ικανότητά του να αυτοσχεδιάζει και να εντυπωσιάζει με τα τσαλίμια και τα αεράτα πηδήματά του. Είναι ο πιο δύσκολος, αλλά και ο πιο αγαπημένος χορός της Κρή-της. Είναι αλματώδης, θορυβώδης, ενθουσιώδης και δυναμικός χορός Ο χορός διαφο-ροποιείται από τις ορεινές στις καμπίσιες περιοχές.\nΜια αξιόλογη μαρτυρία της αρχαίας καταγωγής του καστρινού πηδηχτού μας απο-κάλυψε η σκαπάνη αρχαιολόγων. Ο Δέμαρχ της γαλλικής αρχαιολογικής σχολής της Αθή-νας το 1900 στην αρχαία κρητική πόλη Λατώ ανακάλυψε σε ανάγλυφες πλάκες ένα χορό της 4ης π.Χ. εκατονταετηρίδας. Ο χορός έχει οκτώ κινήσεις των ποδιών. Στον καστρινό πη-δηχτό οι χορευτές ορμούν προς τα εμπρός σαν να επιτίθενται. Στην όγδοη κίνηση κάποιοι από αυτούς κατά παλιά συνήθεια υψώνουν το δεξί χέρι σαν να εκσφενδονίζουν ακόντιο και στην συνέχεια υποχωρούν.\nΣήμερα κάποιοι μελετητές έχουν να πουν ότι ο Μαλεβιζιώτης δεν είναι ανα-γκαστικά πολεμικός χορός αλλά μας δίνουν και δυο άλλες εκδοχές. Μπορεί να ήταν τελετουργικός και με τις αλματώδεις κινήσεις του επιδίωκαν να αυξήσουν την πα-ραγωγή και τη γονιμότητα των σπαρτών ή εξαγνιστικός αφού με τις θορυβώδεις μελωδίες έδιωχναν μακριά τα κακά πνεύματα\nΣτο Ρέθυμνο και στο Λασίθι ο χορός γνωστοποιήθηκε γύρω στο 1920 και σήμερα χορεύεται σε ολόκληρο το νησί\n«Τον Κατσαμπαδιανό χορό όποιος τονε κατέχει\nνα ρθει να τονε πιάσομε μαζί να μ’ αρμηνέψει»\n«Χόρευγε Κατσαμπαδιανό, χόρευγε και Κουγίτη (*)\nαπ’ ομορφύτερος χορός δεν βρίχνεται στην Κρήτη»\nΛέγεται και Κουτσαμπαδιανός, Κατσιμπαδιανός, Κουτσιστός χορός ή χορός του Σηφοδασκαλάκη. Χορεύεται κυρίως στο νομό Ρεθύμνου, στην επαρχία Αμαρίου και ειδι-κότερα στην περιοχή της Αμπαδιάς ή Κατσιμπαδιάς και σε περιοχές γύρω από αυτήν.\nΣύμφωνα με την παράδοση ο χορός πρωτοχορεύτηκε ως εξής :\nΈνας από τους οπλαρχηγούς του Δασκαλογιάννη ο Σηφοδασκαλάκης που επέζησε κατά την επανάσταση του 1769 χάνοντας όμως το αριστερό του πόδι, βρέθηκε γύρω στο 1780 στο χωριό Λοχριά της επαρχίας Αμαρίου και θέλησε να χορέψει Πεντοζάλη.\nΑυτό φυσικά λόγω της αναπηρίας του ήταν αδύνατο. Οι μουσικοί και οι χορευτές όμως θέλοντας να τον τιμήσουν προσάρμοσαν το ρυθμό αλλά και τα βήματα του Πεντοζάλι στα βήματα ενός κουτσού άντρα. Ο ίδιος έσερνε το αριστερό του πόδι και το δεξί στήρι-ζε στο έδαφος. Στα βήματά του λοιπόν προσαρμόστηκε ο χορός αυτός ο οποίος σώζεται μέχρι σήμερα.\nΤα ζάλα του χορού είναι έντεκα και αρχίζει και τελειώνει ακριβώς όπως το Πεντο-ζάλι. Χορεύεται μόνο από άντρες πιασμένους από τους ώμους.\nΣτον Κατσαμπαδιανό χορό δεν πραγματοποιούνται φιγούρες και αυτοσχεδιασμοί ούτε ατομικοί ούτε ομαδικοί κάτι το οποίο γίνεται για να τιμηθεί ο γενναίος αυτός πολεμιστής που δεν μπορούσε να κινηθεί ελεύθερα εξαιτίας της αναπηρίας του.\n(*) Το όνομα Κουγίτης ίσως είναι όνομα χαμένου χορού\n«Άλλο χορό δεν ρέγομαι, παρά το πεντοζάλη\nαπού τονέ χρεύουνε ούλοι, μικροί μεγάλοι».\nπου πάει τρία ζάλα ομπρός και δυο γιαγιέρνει πάλι»\n«Το πεντοζάλι σα χορός έχει ομορφιά και χάρη\nμε δύναμη με λεβεντιά της Κρήτης το καμάρι»\n«Το Πεντοζάλι Κρητικός χορός με 5 ζάλα\nζερβά δεξά και σταυρωτά μικρά μα και μεγάλα»\nΠήρε το όνομά του από τα πέντε βασικά του βήματα τα οποία επαναλαμβανόμενα γίνο-νται δέκα. Είναι από τους θεαματικότερους και ίσως ο διασημότερος χορός της Κρήτης. Παρά το ότι όπως θα δούμε παρακάτω πρωτοξεκίνησε από τα Χανιά εν τούτοις θεωρείται γενικά ο χορός όλης της Κρήτης\nΑς δούμε όμως πώς και από πού ξεκίνησε :\nΟ Ιωάννης Βλάχος ή Δασκαλογιάννης έμπορος από την Ανώπολη Σφακίων πίστεψε στο όνειρο της απελευθέρωσης από τους Τούρκους και πεπεισμένος για την Ρωσική βοήθεια κάλεσε το φθινόπωρο του 1769 όλους τους καπεταναίους της επαρχίας Σφακίων και τους ενημέρωσε για την επικείμενη επανάσταση. Μετά από πολλές συσκέψεις αποφάσισαν η επανάσταση να ξεκινήσει στις 10 Οκτωβρίου του 1769. Οι πρωτεργάτες της επανάστασης ήταν 12 με αρχηγό το Δασκα-λογιάννη.\nΟ Δασκαλογιάννης και οι υπόλοιποι καπεταναίοι έχοντας υπ’ όψιν τους αυτό που συνέβη πριν από είκοσι χρόνια στις Λουσακιές με το συρτό κάλεσαν κι αυτοί τον Στεφανή Τριαντα-φυλλάκη ή Κιόρο στην Ανώπολη για να ετοιμάσει ένα νέο χορό ειδικά γραμμένο για το «πέμπτο ζάλο» δηλαδή την επικείμενη επανάσταση. Πραγματικά ο Κιόρος πήγε στην Ανώπολη\nκαι κάθισε έξι μήνες. Εκεί συνέθεσε τις μελωδίες του νέου χορού οι οποίες σύμφωνα με τον Δασκαλογιάννη έπρεπε να είναι 12 όσες και οι οπλαρχηγοί και τα βήματα 10 όπως η ημέρα που θα ξεκινούσε η επανάσταση. Στο ξεκίνημα της επανάστασης οι καπεταναίοι πιασμένοι από τους ώμους για να δηλώσουν την αλληλοϋποστήριξή τους χόρεψαν αυτό το νέο χορό τον οποίο ονόμασαν Πεντοζάλι και όχι Πεντοζάλης δηλαδή το πέμπτο βήμα του ξεσηκωμού.\nΆλλη εκδοχή θέλει το Πεντοζάλι να έχει δημιουργηθεί από τη συμφωνία πέντε καπεταναί-ων για την επανάσταση που ο καθένας είχε το δικό του γύρισμα.\nΣτο ξεκίνημά του ήταν καθαρά ανδρικός χορός και χορευόταν από άντρες οπλισμένους .Το μαύρο κρουσάτο μαντήλι που φοράνε οι χορευτές μαρτυρά τις θυσίες του κρητικού λαού.\nΣιγά σιγά άρχισε να χορεύεται και από γυναίκες. Οι χορευτές είναι πιασμένοι από τους ώμους. Στο Πεντοζάλι ο μπροστινός δεν επιδίδεται σε ατομικές φιγούρες αλλά είναι ενσωματωμένος με το σύνολο εκτελώντας μόνο ομαδικές φιγούρες. Tα πολλαπλά χτυπήματα « οι πατιές» όπως λέγονται των χορευτών στο έδαφος συμβολίζουν τις ομοβροντίες των όπλων στη μάχη. Οι γυναίκες δεν εκτελούν ομαδικές ή ατομικές φιγούρες. Στην Κίσσαμο συνηθίζεται να φωνάζουν το .όνομα του κάθε οπλαρχηγού σε κάθε γύρισμα της μελωδίας\nΕδώ πρέπει και πάλι να τονιστεί ότι και στο Πεντοζάλι όπως άλλωστε και στους περισσό-τερους χορούς με το πέρασμα των χρόνων η αυστηρή δομή των χορών έχει χαλαρώσει για διά-φορους λόγους. Επίσης ο χορός δεν διαχωριζόταν σε σιγανό και σε γρήγορο. Η διάκριση αυτή έγινε κατά το 1950 όταν μερικοί λυράρηδες της κεντρικής Κρήτης γύριζαν τις κοντυλιές του Σι-γανού τον οποίο είδαμε παραπάνω σε Πεντοζάλι και η σχέση αυτή έχει σήμερα καθιερωθεί\nΑπανωμερίτης, ή προβατινίστικος χορός, ή προβατίνα, ή νταγκουνάκι. Άλλος\nένας από τους πολλούς τοπικούς Κρητικούς χορούς που έχουν σχεδόν ξεχαστεί και είναι ελάχιστα τα συγκροτήματα που τον αποδίδουν.\nΑπανωμερίτης λέγεται γιατί χορευόταν στις ορεινές (στα πάνω μέρη) περιοχές\nτου Ρεθύμνου, ειδικά στην περιοχή του Αμαρίου και προς τη μεριά του Ηρακλείου.\nΠροβατινίστικος ή προβατίνα εξαιτίας του ότι οι χορεύτριες στις κινήσεις τους\nκάποια στιγμή χτυπάνε με το πόδι τους στο έδαφος όπως όταν κάνουν τα πρόβατα όταν νευριάσουν. Νταγκουνάκι επίσης για τον παραπάνω λόγο επειδή οι χορεύτριες χτυπάνε με το πόδι τους (τακούνι) το έδαφος.\nΟι χορεύτριες είναι πιασμένες από τις παλάμες με τα χέρια κάτω.Ο χορός έχει\nτελετουργικό χαραχτήρα κάτι που δείχνει τις θρησκευτικές του καταβολές και έχει στενή σχέση με τους τελετουργικούς χορούς των αρχαίων Μινωιτών . Χορεύεται μόνο από γυναίκες.\n‘Η σούστα θέλει όμορφο και ταιριαστό ζευγάρι\nνα το λυγίζει το κορμί με αρχοντιά και χάρη’\n‘Η σούστα είναι ο χορός ο πιο καλός στην Κρήτη\nκι οντε τονε χορεύουνε σειέται ο Ψηλορείτης’\n‘Η λύρα θέλει μερακλή κι ο μερακλής δοξάρι\nκι η σούστα θέλει όμορφο και ταιριαστό ζευγάρι’\n“Χόρεψε σούστα κοπελιά χόρεψε ζάλο ζάλο\nταχιά να τη χορέψουμε στην Κρήτη δίχως άλλο”\n‘Χόρεψε σούστα κοπελιά μα τουτονα κερδίζεις\nπεντέξε ώρες τη βραδιά την ώρα που γλεντίζεις’\nΗ Σούστα είναι ο αντικριστός χορός της Κρήτης κατάλοιπο και αυτή όπως όλοι οι κρητικοί χοροί του αρχαίου πολεμικού χορού του πυρρίχιου που χορευόταν στην Κρήτη. Στην αρχική του μορφή χορευόταν αντικριστά από άνδρα σε άνδρα πριν από τη μάχη.\nΓύρω στο 300 μ.Χ. ο χορός άρχισε να χορεύεται και από γυναίκες και έτσι πήρε χαραχτήρα ερωτικό. Λέγεται μάλιστα ότι συμμετοχή της γυναίκας στη σούστα ήταν μια κοινωνική απαίτηση της εποχής. Λόγω της αυστηρότητας των ηθών όλες σχεδόν οι γυναίκες παντρευόταν χωρίς καν να έχουν δει έστω μια φορά τον υποψήφιο σύζυγό τους., ή τουλάχιστον να μην τον έχουν κοιτάξει μια φορά στα μάτια. Η σούστα λόγω του ότι χορεύεται σε ζευγάρια έδινε τη δυνατότητα να βρεθούν οι δυο νέοι απέναντι και να φτιάξουν ή όχι τη δική τους ερωτική ιστορία χωρίς τον φόβο της κοινωνικής κατακραυγής . Η εξέλιξη του χορού λοιπόν είναι μια ερωτική ιστορία και ο κάθε χορευτής παίζει το δικό το ρόλο.\nΤα βασικά βήματα του χορού είναι τρία και μοιάζουν με πηδηματάκια τα οποία κάνουν τα σώματα των χορευτών σαν να ωθούνται από κάποιο ελατήριο. Αυτός είναι μάλλον και ο λόγος που ο χορός κατά την περίοδο της Ενετοκρατίας πήρε την ονομασία Σούστα από το ιταλικό susta που σημαίνει ελατήριο. Η Σούστα χορεύτηκε σε πολλές πόλεις στην Ελλάδα κάθε μια από τις οποίες διεκδικούσε και την πατρότητά της. Τελικά επικράτησε στην Κρήτη και τα νησιά του Αιγαίου. Θεωρείται ο κατεξοχήν Ρεθεμνιώτικος χορός\nΟ χορός είναι γρήγορος και το ζευγάρι έχει ελευθερία κινήσεων. Η ποικιλία στους σκοπούς και στα τραγούδια της σούστας είναι μεγάλη και δίνει τη δυνατότητα για άπλωμα των χεριών και μεγαλύτερη έκφραση του σώματος. Εξαιτίας του χαραχτήρα του και του σκοπού για τον οποίο επικράτησε ονομάζεται και «Χορός του Έρωτα»\n"Τριζάλης ο Κουρουθιανός ρίζα του Ψηλορείτη\nπολύ πανέμορφος χορός και άγνωστος στην Κρήτη."\nΕίναι ο γυναικείος πολεμικός χορός της Κρήτης αντίστοιχος του Πεντοζάλι.\nΤο νόημα του χορού είναι η συμπαράσταση της γυναίκας στον άντρα πολεμιστή. Οι χορεύτριες είναι πιασμένες με λαβή από τις παλάμες στο ύψος των ώμων και λυγισμένους τους αγκώνες. Τα βήματα του χορού είναι τρία που επαναλαμβανόμενα γίνονται έξι.\nΧορευόταν στο νομό Ρεθύμνης και ειδικότερα στην περιοχή της Αμπαδιάς της\nεπαρχίας Αμαρίου. Συχνά χαραχτηρίζεται " Κουρουθιανός" όπως λέει και η μαντινάδα που σημαίνει ότι συνηθιζόταν ιδιαίτερα στο χωριό Κουρούτες της επαρχίας Αμαρίου.\nΤα Ντουρνεράκια σε αντίθεση με τους υπόλοιπους χορούς που είδαμε μέχρι τώρα δεν έχει κρητικές ρίζες. Είναι ένας ξενόφερτος χορός ο οποίος έκανε την εμφάνισή του γύρω στο 1900 και είναι βασισμένος σε σέρβικους χορούς.\nΣτο χορό συμμετέχουν και άνδρες και γυναίκες. Οι χορευτές είναι πιασμένοι από τους ώμους. Τα βήματά του είναι έξι και θυμίζουν ένα γρήγορο «Σιγανό». Είναι το γνωστό μας «Χασαποσέρβικο».\nΣτη μουσική μας παράδοση πέρασε με τον τίτλο «Ντουρνεράκια» γύρω στο 1960 χάρη στον Κώστα Μουντάκη ο οποίος συμπεριέλαβε το χορό σε δίσκο με τον τίτλο αυτό. Από τότε και ύστερα θεωρείται ένα ακόμα κομμάτι της μουσικοχορευτικής μας παράδοσης.\n11. Λαζώτης ή Λαζέδικος\nΑπό τους ξεχασμένους χορούς της Κρήτης του οποίου η μελωδία είναι ακόμη πασί-γνωστη, αλλά εξαιτίας της άγνοιας πολλών νέων χορεύεται όλο και σπανιότερα. Χορεύονταν σε ολόκληρη την Κρήτη. Αναφερόμαστε στο πασίγνωστο “ Κάνε με κυρά γαμπρό” του Κώστα Μουντάκη το οποίο πολύ συχνά χορεύεται ως χασαποσέρβικο δείγμα της άγνοιας των περισσότερων για τη χορευτική μας παράδοση.\nΟ χορός δεν έχει κρητικές ρίζες. Οι ρίζες του είναι ποντιακές. Για το πως επικράτησε στην Κρήτη υπάρχει η παρακάτω ερμηνεία.\nΚατά τους Βαλκανικούς πολέμους και με την έναρξη του 1ου Παγκοσμίου πολέμου πήρε μέρος στους αγώνες ένα σύνταγμα Κρητικών αποτελούμενο από 3.000 άντρες.\nΤην εποχή αυτή αρχίζει και ο εκπατρισμός των Ποντίων οι οποίοι αρχίζουν να κατεβαίνουν προς τη Βαλκανική. Για να αποφεύγουν τους Τούρκους άλλαζαν αμφίεση και για να αναγνωρίζονται ύστερα μεταξύ τους έλεγαν τη φράση η «ΕΛΛΑΣ ΖΕΙ».\nΟι Κρητικοί λοιπόν που βρίσκονταν στη Βόρεια Ελλάδα σε κάποια στρατόπεδα άκουσαν το συνθηματικό αυτό των Ποντίων αλλά λόγω της ποντιακής προφοράς το συγκράτησαν ως μια λέξη «ΛΑΖΙ» και γι ‘ αυτό και τους είπαν « ΛΑΖΟΥΣ».\nΌταν τους είδαν να χορεύουν θαύμασαν ένα χορό τους και επηρεασμένοι από αυτόν δημιούργησαν ένα άλλο τον οποίο ονόμασαν «Λαζώτη» αφού τον εμπνεύστηκαν από τους Λαζούς.\nΜετά το τέλος του πολέμου οι Κρητικοί που σώθηκαν , γυρίζοντας έφεραν μαζί τους και το «Λαζώτη¨ στην Κρήτη.\nΆλλη εκδοχή τον θέλει να έρχεται στην Κρήτη από τους Λάζους, ( λαός της περιοχής του Εύξεινου πόντου) κατά τον 18ο αιώνα λόγω μεταναστευτικών ρευμάτων.\nΕίναι χορός που σε ξεσηκώνει και συνήθιζαν να τον χορεύουν τις απόκριες. Χορεύεται από άντρες και γυναίκες πιασμένους από τις παλάμες με λυγισμένους τους αγκώνες στο ύψος των ώμων.\n“Άλλο χορό δεν ρέγομαι ωσά ντο Πρινιανό μου\nαπού τονε χορεύουνε και μένα στο χωριό μου”\n“Άλλο χορό δε ρέγομαι σαν το Πρινιώ Πρινιώτη\nαπού τονε χορεύουνε όσοι χουνε νεότη”\n“Ήλιωσα τα παπούτσια μου στου Πρινιανού τα ζάλα\nμα ο παπουτσής είναι κοντά και θα μου κάμει άλλα”\nΧορός ο οποίος έχει τις ρίζες του στην ανατολική Κρήτη και έχει ατονήσει στις μέ-ρες μας. Χορευόταν κυρίως στην περιοχή της Ιεράπετρας αλλά χορεύτηκε και στους νομούς Ηρακλείου και Ρεθύμνης. Έχει απορροφήσει και αυτός πολλά στοιχεία από τους χορούς των αρχαίων Κουρητών.\nΕκτελείται από άντρες και γυναίκες με τα χέρια πιασμένα χιαστί. Οι ομοιότητες του χορού με τον ’’ανωγειανό πηδηχτό ’’ στη λαβή των χεριών στα βασικά βήματα και στο ρυθ-μό της συνοδευτικής μουσικής καθώς και το γεγονός ότι το νταουλάκι ως συνοδευτικό όργα-νο, εμφανίζεται στη μουσικοχορευτική κληρονομιά του νομού Λασιθίου ισχυροποιεί την αρχαία παράδοση που θέλει ως τόπο γέννησης του Δία το Δικταίον Άντρον και ενισχύει έτσι και την πιθανότητα ο Πρινιανός να απηχεί το χορό των Κουρητών.\nΤο όνομά του ίσως να έχει κάποια σχέση με το χωριό Πρίνα της επαρχίας Μεραμπέ-λου. Το χορό θα τον ακούσομε και σαν Μπριμιανό εξαιτίας ίσως μιας έντονης κίνησης που γίνεται προς τα εμπρός\n13. Ανωγειανός Πηδηχτός\nΟ Ανωγειανός Πηδηχτός ή Πηδηχτός ή Χορός των Κουρητών ή Όρτσες\nτων Ανωγείων είναι ένας από τους παλιότερους πυρρίχιους χορούς της Κρητικής Μουσικοχορευτικής Παράδοσης. Όρτσες σημαίνει τους με μεγάλη ταχύτητα εκτελούμενους βηματισμούς.\nΟι πιο γνωστοί μύθοι της αρχαιότητας εμφανίζουν τους Κουρήτες ως ένο-\nπλους χορευτές. Οι χοροί τους αποκλειστικά ανδρικοί, ήταν πηδηχτοί με ψηλά άλματα και θορυβώδεις. Ο ανδρικός πολεμικός Χορός "Πηδηχτός" ή Ανωγειανός Πηδηχτός με ιδιαίτερα χαρακτηριστικά στις κινήσεις και τους βηματισμούς φαίνεται ότι αποτελεί απόηχο του αρχαιότατου Χορού των Κουρητών οι οποίοι χόρευαν γύρω από το νεογέννητο Δία για να μην ακούσει τα κλάματά του ο Κρόνος\n. Οι χορευτές πιάνονται χιαστί από τις παλάμες, σχηματίζουν ημικύκλιο και\nεκτελούν χορό δώδεκα βημάτων (έξι μπροστά, έξι πίσω). Ο Πρώτος Χορευτής θα κάνει πολλά πατήματα και πολλές παραλλαγές, θα αναπτύξει πολλές δεξιοτεχνικές φιγούρες, αλλά το κύριο χαρακτηριστικό είναι τα δυνατά χτυπήματα των ποδιών στο έδαφος\nΜε την γνήσια μορφή, συναντάμε τον χορό αυτό σήμερα στα Ανώγεια αλλά\nκαι σε μερικά χωριά του Μυλοποτάμου καθώς και δε και του Μαλεβιζίου. Υπάρχει\nη άποψη ότι ο χορός αυτός χορευόταν και στα ορεινά χωριά της Επαρχίας Αμαρίου,\nσύμφωνα με αφηγήσεις παλιών μουσικών της περιοχής.\n14. Εθιανός Πηδηχτός\nΜια ακόμη παραλλαγή του Πηδηχτού χορού της Κρήτης με τις ρίζες\nτου στον αρχαίο Πυρρίχιο τον πολεμικό χορό των Κουρητών. Πήρε την ονο-\nμασία του από το χωριό Εθιά των Αστερουσίων όπου και πρωτοχορεύτηκε\n15. Λασηθιώτικος Πηδηχτός\nΧορός που ανήκει στην οικογένεια των πηδηχτών χορών της Κρήτης και με καταγωγή όπως και οι υπόλοιποι πηδηχτοί χοροί της Κρήτης τον αρ-χαίο Πυρρίχιο. Χορεύεται από άντρες και γυναίκες πιασμένοι από τις παλά-μες στο ύψος των ώμων. Στον Λασηθιώτικο απεικοκίζεται όλη η αρχοντιά και η σεμνότητα των ανθρώπων της ανατολικής Κρήτης.\nΟ Λασηθιώτικος έχει πολλά κοινά με το Μαλεβιζιώτη στη λαβή των χεριών, στον τυπικό βηματισμό, στη συνδευτική μουσική. Στη Σητεία τον λένε\n“Στειακό” στην Ιεράπετρα “Γεραπετρίτικο” ( παλιά στην ιεράπετρα λεγόταν “ Kρητικός χορός”) και στο Χαμέζι της Σητείας θα τον ακούσομε “ Χαμεζανό” με μικρές παραλλαγές στα βήματα και τη συνοδευτική μουσική.\nΕίναι ο πιο αντιπροσωπευτικός χορός της ανατολικής Κρήτης στον ο-ποίο χαραχτηρίζονται μα και εκτιμώνται οι καλοί χορευτές και οι καλοί οργα-νοπαίχτες. Ξεκινά με αργή ρυθμική μουσική και προοδευτικά γίνεται γρήγορος\nαλλά πάντα συγκρατημένος χωρίς ποτέ να ξεπερνά τα όρια και να καταλήγει διονυσιακός (οργιαστικός ).\nΟνομασία κρητικού πηδηχτού χορού που καταγράφηκε στην περιοχή Πλατάνια Αμαρίου σε μουσική παρόμοια με του Πεντοζάλη και συγκεκριμένα με τη γνωστή μας μελωδία :\n“Μες του Μαγιού τσι μυρωδιές τα κόκιννα κεράσια\nγια ιδέστε πως χορεύουνε της Κρήτης τα κοράσια”\nΊσως να χορεύονταν κατά την περίοδο της συγκομιδής των κερασιών μια και η περιοχή φημίζεται για τα κεράσια της και να έπαιρνε μορφή γιορτής χωρίς αυτό βέβαια να έχει διευκρινιστεί.\nΤα βήματά του είναι άγνωστα επομένως και η σχέση του με το Πεντο-ζάλη παραμένει αδιευκρίνιστη όπως και η προέλευση του ονόματός του που θυμίζει εμφανώς το όνομα του αρχαίου Πυρρίχιου.\nΤο όνομά του το οφείλει στη μαντινάδα που τραγουδιέται πάντα πρώτη κατά τη διάρκεια του χορού:\n‘Ξενομπασαριακάκι μου ξενομπασάρικό μου\nσγουρό βασιλικάκι μου και να σουνε δικό μου”\nH μελωδία του είναι χαριτωμένη, ανάλαφρη και προκαλεί τους μερα-κλήδες να τη χορέψουν. Χορός λασηθιώτικος τον οποίο μέχρι τα μέσα της δεκαετίας του ’60 χόρευαν και τραγουδούσαν σε κάθε γλέντι ιδιαίτερα στα ορεινά χωριά της Ιεράπετρας και στο κάτω Μεραμπέλο όπου τον λένε και “Μανά”\nεξαιτίας του επιφωνήματος “Για το θεό μανά μου” που λέγεται ανάμεσα στις μαντινάδες.\nΕίναι στρωτός και αργός χορός που μοιάζει με το Σιγανό που χορεύεται σήμερα. Χορεύεται από άντρες μια γυναίκες με τα χέρια πιασμένα χιαστί.\nΕπειδή οι ομοιότητες του με το Σιγανό είναι πολλές μπορούμε να πού-με ότι ο χορός είναι μια παλιά τοπική μορφή του Σιγανού ή χορού της Νύ-φης. Παλιοί χορευτές όμως που θυμούνται το χορό έχουν να πουν ότι άλλος χορός ο ένας και άλλος ο άλλος.\n18. Μικρό μικράκι\n“Άλλο χορό δεν ρέγομαι σαν το μικρό μικρό μου\n“Άλλο χορό δεν ρέγομαι σαν το μικρό μικράκι\nαπού τονε χορεύουνε εις το Μοναστηράκι”( χωριό του Αμαρίου)\nή σε Πόμπια και Τυμπάκι.\nΓυναικείος χορός που χορευόταν κυρίως στο νομό Ρεθύμνης (περιοχή Αμαρίου) και προς την μεριά της Μεσσαράς . Σήμερα όταν χορεύεται από ελάχιστα συγκροτήματα που τον αποδίδουν χορεύεται από άνδρες και γυναίκες με τα χέρια χιαστί . Παλιότερα οι χορεύτριες ήταν πιασμένες με τις παλάμες στο ύψος των ώμων και λυγισμένους τους αγκώνες.\n19. Ρουμαθιανή σούστα\nΕίναι ένας από τους πολλούς ξεχασμένους χορούς της Κρήτης με καθαρά τοπική ση-μασία. Τον συναντάμε και με την ονομασία Ρουματσίστικη σούστα, ή Γιτσικιά σούστα.\nΟ χορός είναι η χανιώτικη εκδοχή του Πυρρίχιου στα Χανιά. Την ονομασία του την πήρε από τα Παλιά Ρούματα, χωριό της επαρχίας Κισσάμου του νομού Χανίων. Συμβαίνει δηλαδή και εδώ κάτι ανάλογο με τους υπόλοιπους πυρρίχιους χορούς της Κρήτης ( Μαλεβι-ζιώτης, Λασηθιώτικος , Ανωγειανός πηδηχτός κ.λ.π.) οι οποίοι έπαιρναν την ονομασία της περιοχής όπου πρωτοχορεύονταν. Στα Χανιά συναντάμε το χορό αυτό με κάποια ιδιαίτερα μουσικά γυρίσματα και βήματα τρία μπρός και τρία πίσω αλλά με κάποια ιδιαίτερη μορφή χωρίς να μοιάζει με τη Σούστα του Ρεθύμνου.\nΕκτελείται μόνο από άντρες, που ο πρώτος κάνει κάποια ταλίμια και οι υπόλοιποι τον ακολουθούν σε αυτά. Σήμερα αυτός ο χορός σπανίζει, εκτός από ελάχιστα χορευτικά συγκρο-τήματα που τον ξαναβγάζουν στο προσκήνιο και χορεύεται στην Κίσσαμο και ως επι το πλείστον στα Παλιά Ρούματα.\nΛέγονταν και Φτερωτός συρτός ή πάσο εξαιτίας του τρόπου με τον οποίο χορεύoνταν. Ο χορός συναντιόταν στο Ρέθυμνο αλλά και στα Χανιά και χορευόταν από ζευγάρια αλλά με ιδιόρρυθμο τρόπο. Σήμερα δεν χορεύεται καθόλου Είχε τα εξής χαραχτηριστικά:\nΔυο ή τρία μαντιλάκια δένονταν σταυρωτά, έτσι ώστε ο κόμπος να είναι στη μέση και γύρω γύρω οι τέσσερις ή οι έξι άκρες. Την κάθε άκρη κρατούσε μια γυναίκα με το αριστερό της χέρι ενώ δίπλα τους χόρευαν άντρες. Κατά τη διάρκεια του χορού ο λυρατζής ή κάποιος εκ των χορευτών φώναζε “πάσο” ή “ ντάμα” . Τότε κάθε άντρας προσπαθούσε να πιάσει το δεξί χέρι της πιο κοντινής του χορεύτριας με λαβή από τις παλάμες στο ύψος των ώμων Επειδή όμως σκοπίμως οι άντρες ήταν κατά ένας περισσότεροι από τις γυναίκες κά-ποιος έμενε χωρίς ντάμα, παρέα με μια καρέκλα και αυτό συνεχίζονταν. Άλλος τρόπος ή-ταν οι γυναίκες να είναι όσοι και οι άντρες. Κάθε άντρας κρατούσε μια γυναίκα από το χέρι στο ύψος των ώμων. Ο λυρατζής ή κάποιος εκ των χορευτών φώναζε “πάσο” ή “ ντάμα”. Τότε ο κάθε χορευτής προωθούνταν και έπιανε το χέρι της μπροστινής του χορεύτριας και αυτό συνεχίζονταν . Ο χορός μπορούμε να πούμε ότι ήταν ένας χορός - παιχνίδι και χο-ρευόταν κυρίως τις απόκριες.\n“Ένα, δυο, τρία, ήρθε ο Σωτής\nελάτε, κοριτσάκια, να χορέψετε κι εσείς.”\n“Πόλκα, πόλκα, πόλκα και Σωτή\nελάτε κοριτσάκια να παίξομε μαζί.”\nΛαϊκή διασκευή της γνωστής μας Πόλκας που έγινε γνωστή και δια-δόθηκε στην Κρήτη και ειδικότερα στο νομό Ρεθύμνης, αρχές του εικοστού αιώνα μεταμορφωμένος σε ιδιότυπο, ζευγαρωτό, κρητικό χορό.\nΙδιαίτερα παιχνιδιάρικος και ερωτικός εξυπηρέτησε τις ανάγκες της επο-χής παίρνοντας και σατυρική διάθεση\nΓυναικείος χορός που εντοπίζεται, τουλάχιστον στις μέρες μας, στην επαρχία Κισσάμου και ειδικότερα στο χωριό Λουσακιές. Ένας από τους τοπικούς χο-ρούς των Χανίων, που ατόνησαν από τα μέσα του 20ου αιώνα λόγω των πολιτισμι-κών και κοινωνικών συνθηκών.\nΤο ύφος της μουσικής του συγγενεύει με αιγιοπελαγίτικα μουσικά ιδιώματα, υπενθυμίζοντας ότι η Κρήτη στεφανώνεται από τη "μεγάλη μάνα" των Ελλήνων, τη θάλασσα.\nΤα χέρια των χορευτριών είναι πιασμένα από τις παλάμες στο ύψος των ώμων.\n“Μ’αγκαλιαστό θα κάμομε να πούμε μαντινάδες\nμα δε θα τσ’αγοράσομε να δώσομε παράδες”.\n“Πιάνονται στον αγκαλιαστό χορεύουν τραγουδούνε\nμε μαντινάδες και χορό το χάρο τον πατούνε”\n“Aγκαλιαστό θα κάμομε έλα ν’αγκαλιαστούμε\nκαι κράτα και στα χέρια σου ρόδα να μυριστούμε”\n“Αγκαλιαστό θα κάμετε καταχτυπά η καρδιά μου\nνα δω ποιον θα αγκαλιαστεί η αγαπητικιά μου”\nΟ χορός αυτός είναι κάπως τελετουργικός και μπορεί να κρατήσει αρκετή ώρα ανάλο-γα με το πλήθος των χορευτών. Ο λυράρης ο οποίος αποδίδει το χορό ή καμιά φορά και κά-ποια γυναίκα «η πλουμίστρα» προσπαθεί με μαντινάδες να «πλουμίσει» τους χορευτές δηλα-δή να τους πειράξει ή να τους επαινέσει. Θεωρείται χορός της ανατολικής Κρήτης και ιδιαίτερα του νομού Λασιθίου.\nΔεν υπάρχει συγκεκριμένος ρυθμός στον Αγκαλιαστό. Οι χορευτές είναι πιασμένοι από τις παλάμες με τα χέρια κάτω φροντίζοντας να είναι ένας άντρας και μια γυναίκα και α-κολουθούν διαισθητικά τη μουσική.\nΣτην πρώτη μαντινάδα ο τελευταίος χορευτής σχηματίζει με την προηγούμενή του χορεύ-τρια μια καμάρα κάτω από την οποία περνούν και οι υπόλοιποι χορευτές με αποτέλεσμα στο τέλος ο τελευταίος χορευτής να φέρνει το χέρι του πάνω από το κεφάλι της μπροστινής του και να την αγκαλιάζει. Στη συνέχεια σταδιακά αγκαλιάζονται όλοι.\nΑφού αγκαλιαστούν όλοι ο λυράρης ή η «πλουμίστρα» αρχίζουν πάλι να πειράζουν ή να επαινούν τους χορευτές. Μόλις ακούσει ο πρώτος τη μαντινάδα του ξεπλέκεται.\nΣτη συνέχεια ξεπλέκεται ο δεύτερος, ο τρίτος, ο τέταρτος μέχρι να ξεπλεχτούν όλοι.\nΑφού ξεπλεχτούν όλοι ο λυράρης γυρνάει τη μελωδία σε Λασηθιώτικο Πηδηχτό.\nΟ αγκαλιαστός σύμφωνα με μαρτυρίες των κατοίκων του νομού Λασιθίου ήταν ιδιαίτερα αγαπητός στους νέους εξαιτίας του ιδιόμορφου τρόπου πιασίματος. Παρ’όλα αυτά ο χορός χο-ρευόταν σπάνια και μόνο από συγγενικά πρόσωπα προς αποφυγή παρεξηγήσεων. Και αυτό γιατί πολλές φορές η «πλουμίστρα» μέσα από τις μαντινάδες μπορούσε να αποκαλύψει ειδύλλια με-ταξύ των χορευτών.\nΣήμερα ο χορός δεν χορεύεται σχεδόν καθόλου.\nΧΟΡΟΙ ΤΗΣ ΚΡΗΤΗΣ\nΧοροί που χορεύονται ακόμη σε όλη την Κρήτη\nΞεχασμένοι - τοπικοί\n8. Ανωγειανός πηδηχτός\n9. Εθιανός πηδηχτός\n10. Λασηθιώτικος πηδηχτός\n13. Μικρό μικράκι\n14. Ρουμαθιανή σούστα\nΧωρισμός με βάση την περιοχή που πρωτοχορεύτηκαν\nΤσουχλαράκης Ιωάννης «Παραδοσιακοί χοροί της Κρήτης»\nΣυνεντεύξεις από γονείς, συγγενείς, φίλους κ.τ.λ. των μαθητών\nΑναρτήθηκε από Vasilis Papoutsakis στις Πέμπτη, Ιανουαρίου 04, 2007\nΕτικέτες Κρήτη, οι χοροί της Κρήτης, παράδοση, χορός\nΟταν στην ανάλυση των πολιτιστικών μπερδεύεται ο μύθος τότε το αποτέλεσμα είναι διάτρητο. Ειδικά όταν αναμασούμε ό,τι έχομε ακούσει από άλλους μόνο επειδή μας ικανοποιεί τότε γινόμαστε μάλλον αστείοι.\n5 Νοε 2009, 9:51:00 π.μ.\nΜπορείς να μας εξηγησεις και αναλυσεις λοιπον τι ακριβως σε χαλαει και δεν σ'αρεσει;\n6 Ιουν 2015, 1:59:00 μ.μ.\nharry fandakis είπε...\nΠΑΙΔΙΑ ΜΗ ΤΡΕΛΛΑΘΟΥΜΕ, ΤΟ ΠΕΝΤΟΖΑΛΙ ΛΑΣΙΘΙΩΤΙΚΟ …. ΝΑ ΣΟΒΑΡΕΥΤΟΥΜΕ ΛΙΓΑΚΙ ΕΤΣΙ ????\n12 Ιαν 2019, 5:13:00 μ.μ.


Riverside – Eye of the Soundscape (Insideout Music, 2016)\nΠέμπτη, 08 Δεκεμβρίου 2016 22:00\n«Όταν ο άνθρωπος κάνει σχέδια…» λέει ένα γνωμικό. Το ίδιο συνέβη και με τους Riverside, όταν πριν από έναν χρόνο κυκλοφόρησαν τον έκτο τους δίσκο Love, Fear and the Time Machine, και ετοιμάζονταν να τον υποστηρίξουν με τις αντίστοιχες περιοδείες. Βρίσκονταν στο ψηλότερο σκαλί της μέχρι τότε πορείας τους και όμως η μοίρα ήθελε να γράψει αλλιώς την ιστορία τους. Το 2016 γενικά ήταν μια άσχημη χρονιά, αφού πήρε από κοντά μας αρκετές εξέχουσες μορφές του καλλιτεχνικού κόσμου. Το όνομα του Piotr Grudziński, κιθαρίστα του σχήματος, δυστυχώς ήταν ένα από τα πολλά που μπήκαν στο μαύρο κατάστιχο του χρόνου που πέρασε.\nΗ επόμενη μέρα βρίσκει τον Mariusz Duda και τα υπόλοιπα μέλη του συγκροτήματος μετέωρους, τόσο σε συναισθηματικό όσο και σε «επιχειρησιακό» επίπεδο. Δεν ξέρω αν ο Duda σκέφτηκε ακόμα και τη διάλυση των Riverside, ωστόσο η τελική επιλογή να μην καλυφθεί η θέση του κιθαρίστα από άλλο (νέο) μόνιμο μέλος λέει πολλά για τον αδελφικό δεσμό που ένωνε τους δύο αυτούς ανθρώπους. Και ενώ το μελάνι από τους επικήδειους λόγους δεν έχει ακόμα στεγνώσει, η μπάντα ανακοινώνει το Eye of the Soundscape, μια κυκλοφορία φόρο τιμής στον Piotr.\nΟ δίσκος, αν και λογίζεται σαν κανονικό full length, αποτελείται από μόλις τέσσερα καινούρια κομμάτια, ενώ τα υπόλοιπα είτε είναι remixes, είτε αποτελούν εναλλακτικές ιδέες παλιότερων. Ο τίτλος του δε, είναι δεόντως ιντριγκαδόρικος αφού παραπέμπει ευθέως στον δίσκο σταθμό για την καριέρα τους. Το “Rapid Eye Movement” αποτέλεσε τον τελευταίο δίσκο όπου progressive και μελωδία ήταν λέξεις ταυτόσημες για την μπάντα. Από εκεί και πέρα οι Riverside στρέφονταν όλο και περισσότερο στο progressive, ενώ το προσωπικό project του Duda, Lunatic Soul, αποτελούσε πλέον το κύριο εκφραστικό μέσο της λυρικότητας που έκρυβε μέσα του. Το Eye of the Soundscape έρχεται να ενώσει τις δύο άκρες του (ίδιου) νήματος, κλείνοντας ταυτόχρονα έναν κύκλο.\nΒέβαια, η πολυετής αυτή παρένθεση όπου η δημιουργικότητα του Duda έσπαγε στη μέση μπορεί να λαμβάνει πλέον τέλος, ωστόσο όπως καταλαβαίνουμε αυτό δεν γίνεται με τους καλύτερους οιωνούς. Ο δίσκος μπορεί να ξεχειλίζει από φλοϋδικές μελωδίες και ambient ηχητικά τοπία, όμως απουσιάζει ο θεμέλιος λίθος που στήριζε το οικοδόμημα της μπάντας. Η κιθαριστική δουλειά είναι παντελώς απούσα. Και μπορεί οι λόγοι να είναι προφανείς, παρόλα αυτά δεν γίνεται τίποτα για να συμπληρωθεί. Φυσικά δεν αναφέρομαι στην κάλυψη ή την αντικατάσταση του μεγάλου κενού που άφησε ο Piotr, με μουσικές συνθέσεις υποδεέστερες του αναμενομένου, αλλά στην βασική χρήση της κιθάρας. Εξηγούμαι. Δεν ξέρω αν ο Duda «φοβήθηκε» να πιάσει την κιθάρα του Piotr, μη μπορώντας να σηκώσει το συναισθηματικό και συνθετικό βάρος, ωστόσο θεωρώ ότι όφειλε να το κάνει μέχρι έναν βαθμό. Διότι, αν και προσωπικά βρίσκω τον δίσκο θαυμάσιο, δυστυχώς όμως λίγο συγγενεύει με την ιδιοσυγκρασία των Riverside. Θα έλεγα πως είναι μια Riverside εκδοχή των Lunatic Soul.\nΑξίζει θεωρώ να μείνουμε σε αυτό το γεγονός και να διερευνήσουμε τι πραγματικά συμβαίνει. Το δεύτερο μέρος της διπλής αυτής κυκλοφορίας, αποτελείται κυρίως από αποκαΐδια του Love, Fear and the Time Machine, ενώ το πρώτο εν μέρει του Shrine of New Generation Slaves. Τα δύο remixes από το Rapid Eye Movement, θεωρώ ότι έχουν άλλη βαρύτητα, νοσταλγική, και δεν χωρούν στην ίδια εξίσωση.\nΕίναι λοιπόν όλα τα παραπάνω ικανά να αναζωπυρώσουν την φωτιά που κρύβουν μέσα τους τα εναπομείναντα μέλη του συγκροτήματος; Πιστεύω πως όχι. Μόνο τα τέσσερα νέα κομμάτια θεωρώ ότι δείχνουν τον δρόμο, ο οποίος έχει, εν πολλοίς, χαραχτεί από τον προηγούμενο δίσκο. Το αργό τέμπο φαίνεται να εδραιώνεται ολοκληρωτικά, αφήνοντας κάθε περιθώριο ξεσπάσματος κυριολεκτικά φιμωμένο.\nΤο τελικό αποτέλεσμα δεν παύει, όπως ανέφερα παραπάνω, να είναι εξαιρετικό. Μακροσκελέστατο μεν, αλλά θεσπέσιο. Ειδικά το πρίσμα της new retro wave (βλέπε “Where the River Flows”) που προστίθεται γίνεται με την αντίστοιχη σοβαρή προσέγγιση, δίνοντας μια εντελώς διαφορετική οπτική γωνία στην θεώρηση της μουσικής της μπάντας. Όμως το βασικό ερώτημα παραμένει. Θέλουμε έναν ακόμα καλό δίσκο του Mariusz Duda ή μια συνέχεια στη δισκογραφία των Riverside; Σίγουρα η συγκυρία για «σκληρή» κριτική δεν είναι η πρέπουσα, όπως επίσης και η χρονική στιγμή αυτής της κυκλοφορίας. Θεωρώ ότι θα μπορούσε να δοθεί μια μεγαλύτερη χρονική απόσταση από το γεγονός που συγκλόνισε την μπάντα, ώστε να έχουμε κι εμείς στα χέρια μας τον σωστό δίσκο.\nMore in this category: « Michelle Gurevich - New Decadence (Self released, 2016)\tNeurosis – Fires Within Fires (Neurot Recordings, 2016) »


ΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤΣΑΣ ΕΙΝΑΙ ΝΟΜΙΜΗ ή ΚΑΤΑΧΡΗΣΤΙΚΗ; - thespro.gr - Ηγουμενίτσα, Θεσπρωτία\nHome / ΗΓΟΥΜΕΝΙΤΣΑ / ΘΕΣΠΡΩΤΙΑ / ΟΙΚΟΝΟΜΙΑ / ΠΟΛΙΤΙΚΗ / ΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤΣΑΣ ΕΙΝΑΙ ΝΟΜΙΜΗ ή ΚΑΤΑΧΡΗΣΤΙΚΗ;\nΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤΣΑΣ ΕΙΝΑΙ ΝΟΜΙΜΗ ή ΚΑΤΑΧΡΗΣΤΙΚΗ;\nthespro.gr Τρίτη, Σεπτεμβρίου 29, 2015 ΗΓΟΥΜΕΝΙΤΣΑ, ΘΕΣΠΡΩΤΙΑ, ΟΙΚΟΝΟΜΙΑ, ΠΟΛΙΤΙΚΗ\nΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤΣΑΣ\nΕΙΝΑΙ ΝΟΜΙΜΗ ή ΚΑΤΑΧΡΗΣΤΙΚΗ;\nΣυμπολίτης μας, μας απέστειλε ηλεκτρονικά την αριθ. 21404/9.9.15 απόφαση του Δημάρχου Ηγουμενίτσας, με την οποία παρέβη σε απευθείας ανάθεση της εργασίας με τον τίτλο: «Εγκατάσταση ασύρματου Ευρυζωνικού δικτύου διασύνδεσης των Κοινοτικών Γραφείων των Τοπικών Κοινοτήτων, με το Δημαρχείο Ηγουμενίτσας», συνολικού προϋπολογισμού 11.808,00 ευρώ, συμπεριλαμβανομένου του ΦΠΑ 23%.\nΜε ειρωνική διάθεση μας καλεί να προβούμε σε σχετική έρευνα, θέτοντάς μας τα ερωτήματα:\n- Πώς δικαιολογεί ο Δήμαρχος της Ηγουμενίτσας το ΚΑΤΕΠΕΙΓΟΝ του θέματος, όπως το απαιτούν οι σχετικοί νόμοι;\n- Βάσει ποιών διατάξεων νόμων δικαιολογεί το ΚΑΤΕΠΕΙΓΟΝ για να προβεί στην απευθείας αυτή ανάθεση;\n- Γιατί προτίμησε να χρηματοδοτήσει έναν ΜΗ ΘΕΣΠΡΩΤΟ Επαγγελματία και μάλιστα με μεθόδευση που δεν επέτρεψε άλλους ΘΕΣΠΡΩΤΟΥΣ συμπολίτες του, που τόση ανάγκη έχουν ακόμη και το ένα (1) ευρώ, να μπουν στη διαδικασία;\n- Ποιά σχέση έμμεση ή άμεση έχει ο τυχερός της απευθείας ανάθεσης του συγκεκριμένου έργου με ΜΜΕ και μάλιστα με τοπική TV;\n- Τί θα απαντήσει σε τυχόν αντίδραση του Επιμελητηρίου Θεσπρωτίας, σ’ αυτήν την Αντιθεσπρωτική ... απόφασή του ο Δημάρχος Ηγουμενίτσας;\n- Μήπως εξαργυρώνει καλές κριτικές υπέρ του, σε αντίθεση με τα άλλα τοπικά ΜΜΕ;\n- Πώς θα αντιμετωπίσει τις τυχόν αντιδράσεις των τοπικών Βουλευτών, σε περίπτωση που ξυπνήσουν και αντιληφθούν ότι, πιθανόν σε τέτοιες ενέργειες να κρύβονται συμφωνίες κάτω από το τραπέζι που ο λαός τις αποκαλεί συναλλαγή και διαπλοκή;\n- Πώς θα αντιδράσει ο Δήμαρχος της Ηγουμενίτσας, σε τυχόν έρευνα από τα τοπικά ΜΜΕ της αγοράς και διαπιστώσουν ότι επαγγελματίες της Θεσπρωτίας θα έδιναν προσφορές μειωμένες κατά κάποιες χιλιάδες ευρώ;\n- Αλήθεια πώς μέχρι τώρα δεν έφθασαν στα χέρια της Εισαγγελικής Αρχής η Βιομηχανία απευθείας αναθέσεων του Δημάρχου (και) της Θεσπρωτίας;\nΣ.Σ. ΟΥΔΕΝ ΣΧΟΛΙΟΝ\nΥ.Γ. (Άσχετο): Ακούστε τη βουή, αν δεν έχετε ολότελα κουφαθεί και μην παίζετε, εν ου παικτοίς.\nΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤΣΑΣ ΕΙΝΑΙ ΝΟΜΙΜΗ ή ΚΑΤΑΧΡΗΣΤΙΚΗ; Reviewed by thespro.gr on Τρίτη, Σεπτεμβρίου 29, 2015 Rating: 5\nΚανένα κρούσμα στη Θεσπρωτία - Τι σημαίνει ο χάρτης του ΕΟΔΥ\n▼ 2015 (4285)\nΠΑΛΑΙΑ Ε.Ο. ΗΓΟΥΜΕΝΙΤΣΑΣ – ΙΩΑΝΝΙΝΩΝ: ΚΛΕΙΝΕΙ ΑΠΟ ...\nΗ Ηγουμενίτσα υπό το φώς της υπερπανσέληνου\nΗ ολική έκλειψη Σελήνης στους Πύργους της Αστράκας...\nΜΙΑ ΑΚΟΜΑ ΑΠΕΥΘΕΙΑΣ ΑΝΑΘΕΣΗ ΤΟΥ ΔΗΜΑΡΧΟΥ ΗΓΟΥΜΕΝΙΤ...\nΑΣ ΔΩΣΕΙ ΤΑ ΣΤΟΙΧΕΙΑ Ο ΤΙΜΗΤΗΣ ΤΩΝ ΠΑΝΤΩΝ\nΜΙΛΩ ΚΑΙ ΓΡΑΦΩ ΓΙΑ ΤΟ ΧΩΡΙΟ ΜΑΣ\nΒρώμα και δυσωδία εκπέμπει ο Δήμος Ηγουμενίτσας\nΤραυματίστηκε δικυκλιστής έπειτα από σύγκρουση με ...\nΗ ΑΝΑΚΥΚΛΩΣΗ ΣΤΗΝ ΗΓΟΥΜΕΝΙΤΣΑ ΚΑΠΟΙΟΙ ΘΑ ΚΑΘΙΣΟΥΝ ...\nΣυνελήφθη 35χρονη με καταδικαστικές αποφάσεις για ...\nΕθελοντική Αιμοδοσία στον Ι.Ν. Αγίου Σπυρίδωνα Ηγο...\nΈρχονται μειώσεις μισθών και δεύτερο κύμα κινητικό...\nΟμαδικά μαθήματα φλογέρας από το Πρότυπο Ωδείο Ηγο...\nΈκθεση ζωγραφικής της Ελένης Γκαμπρέλα στην Ηγουμε...\nΠαραμυθιά: Λιτάνευση του Ιερού Λειψάνου του Αγίου ...\nΠανελλαδικές κινητοποιήσεις από τις αρχές Οκτωβρίο...\nΕντοπίστηκε φυτώριο κάνναβης, αποτελούμενο από 257...\nΣύγκρουση δύο σκαφών στην Πρέβεζα\nΣύλληψη 40χρονου ημεδαπού για κατοχή ναρκωτικών\nΣυνελήφθη 51χρονος Αλβανός διακινητής


Πρωτοβουλία Ενεργών Πολιτών Ερμιόνης: Η ρήξη της Ευρωζώνης με την Ελλάδα\nΜε αγωνία αλλά και με απάθεια, χωρίς να μπορεί να αντιδράσει, παρακολουθεί ο Ελληνικός Λαός τους καθημερινούς διαξιφισμούς μεταξύ της νέας Κυβέρνησης και της Γερμανίας. Η οποία, ως γνωστόν, ομιλεί και αποφασίζει τώρα εκ μέρους και της Ευρωζώνης. Δεν χρειάζεται να είναι κανείς γνώστης της πολιτικής ιστορίας, αλλά ούτε και γνώστης της εκάστοτε συμπεριφοράς των ηγετών διαφόρων κρατών κατά τις διαπραγματεύσεις για την επίλυση διαφόρων θεμάτων π.χ. προβλημάτων. Ο κάθε απλός άνθρωπος και ο κάθε Έλληνας αντιλαμβάνεται από μόνος του, από όλα αυτά τα οποία βλέπει και ακούει καθημερινώς, αλλά και βγάζει και τα δικά του συμπεράσματα, ότι το επίπεδο εις το οποίο έχουν φθάσει οι εξελίξεις, δεν έχει καμία σχέση με διαπραγματεύσεις. Είναι τώρα μία γενικευμένη εικόνα προσωπικών επιθέσεων, προσβολών πολιτικών ηγετών, οι οποίοι με την συμβολή και των ΜΜΕ συμπαρασύρουν Λαούς και Κράτη της Ευρωζώνης και Ε.Ε. σε ένα τώρα ακήρυκτο πόλεμο, με απρόβλεπτες συνέπειες..\nΕις το Eifel, μόλις μερικά χιλιόμετρα μακριά από την πρώην\nπρωτεύουσα της Γερμανίας Βόννη, υπάρχει η Eichholz Akademie του Ιδρύματος Konrad Adenauer. Εκεί διδάσκεται κανείς να αναλύει διάφορα παγκόσμια γεγονότα, συμπεριφορές πολιτικών και λαών, και ειδήσεις των ΜΜΕ, σε τελική ανάλυση να διαβάζει κανείς και πίσω από τα ψιλά γράμματα, τα οποία ούτε βλέπει κανείς, αλλά ούτε και καταλαβαίνει.\nΕδώ και μερικές εβδομάδες, μετά τις εκλογές της 25ης Ιανουαρίου, γίνεται ο λόγος περί μίας ρήξης με την Ευρώπη. Μια ετεροχρονισμένη και πολύ ήπια ερμηνεία και διατύπωση, διότι εις την πραγματικότητα η Ευρωζώνη ευρίσκεται ήδη σε ρήξη με την Ελλάδα από το 2009/10. Εις την χρονική περίοδο της οποίας η Πατρίδα μας γνώρισε και μία 2η χρεοκοπία μετά το PSI του Μαρτίου 2012, με νέους δανεισμούς ύψους 230 δις Ευρώ, οι οποίοι εκτίναξαν το χρέος της χώρας και πάλιν εις τα 340 δις και πέραν του 184% του ΑΕΠ. Αλλά επιδείνωσε εις το πολλαπλάσιο την κατάσταση της χώρας και επέφερε την μεγαλύτερη ανθρωπιστική κρίση, πρωτόγνωρη εις τα παγκόσμια χρονικά. Αλλά και διότι και το χρέος αυτό, το οποίο ουδέποτε πρόκειται να αποπληρωθεί, χρησιμοποιείται τώρα από τους δανειστές οι οποίοι εκπροσωπούνται από μερικούς «Εταίρους» μας, όχι μόνον για την υποβάθμιση του Ελληνικού Λαού, αλλά και για τον έλεγχο της γεωστρατηγικής θέσης της Ελλάδος και του πλούτου της.\nΌποιος υποφέρει και αγωνιά για την κατάστασή του, αλλά και για την Πατρίδα του, αδυνατεί να καταλάβει την διαφορά μεταξύ της προς της 25ης Ιανουαρίου 2015 περιόδου και της μετά των εκλογών δημιουργηθείσης κατάστασης. Αλλά και για πιο λόγο συμβαίνουν όλα αυτά, και για το βαθύ νόημα της ρήξης. Η χρεοκοπία της χώρας, ως πραγματικό συμβάν, δεν χρησιμοποιείται από τους Ευρωπαίους για να τιμωρήσουν μόνον την Ελλάδα, για λόγους δήθεν αντίθετους προς την «προτεσταντική ηθική» και Αρχές της Ευρώπης. Η έκδηλη εμμονή, αλλά πιέσεις, απειλές και εκβιασμοί των γνωστών κύκλων της Ευρώπης, ως εκπρόσωποι των δανειστών, να εγκλωβίσουν την Ελλάδα σε νέους υπέρογκους και δυσβάστακτους δανεισμούς και να στραγγαλίσουν μέχρις εσχάτως τους Έλληνες. αποσκοπεί εις τον ταυτόχρονο έλεγχο της γεωστρατηγικής θέσης της Ελλάδος και εκμετάλλευση του πλούτου της. Μετατρέποντας την χώρα μας σε μία παρία χείριστης μορφής και εθνικής υποδούλωσης. Ένα σατανικό σχέδιο, το οποίο ευρίσκεται σε εξέλιξη από την περίοδο της προηγούμενης κυβέρνησης, η οποία ευρισκότανε προ του σταδίου υποχώρησης, υποταγής και υπογραφής σε περίπτωση επικράτησης της εις τις τελευταίες εκλογές. Με την παράλληλο, ως γνωστόν, τρομοκράτηση του Ελληνικού Λαού.\nΗ αντιπολίτευση και νυν κυβέρνηση ήταν ενήμερη για τον εθνικό κίνδυνο που διατρέχει η χώρα. Εκ του λόγου αυτού έπρεπε να πείσει τους ψηφοφόρους, ακόμη και με διάφορες υποσχέσεις, όπως αυτό συνέβαινε ανέκαθεν και εις το παρελθόν, για να κερδίσει τις εκλογές, και ως κυβέρνηση να αποσοβήσει την ολοκληρωτική υποταγή της χώρας. Ήταν όντως εις τις προθέσεις και σχέδια της, ως Κυβέρνηση, να αντισταθεί εις τις πιέσεις των δανειστών, για μεταρρυθμίσεις και διαρθρωτικές αλλαγές, η εφαρμογή των οποίων συνδέονται με νέα προαπαιτούμενα και νέα δάνεια τα οποία μέσω Συμφωνιών επιδεινώνουν το συνολικό χρέος της Ελλάδος, αλλά και την ανθρωπιστική κρίση του Ελληνικού Λαού. Και ότι η μοναδική λύση για την σωτηρία της Ελλάδος είναι η μερική ή ολική διαγραφή του χρέους.\nΔεν είναι οξύμωρο ότι η σημερινή κυβέρνηση αντιλαμβάνεται την θέση της Ευρωζώνης, η οποία ευρισκόμενη υπό τον έλεγχο της Γερμανίας, φοβάται την διάλυση της, εάν η Ελλάδα δεν ενδώσει εις τις πιέσεις της Γερμανίας. Αλλά και η οποία Γερμανία είχε υπό το έλεγχο της την προηγούμενη κυβέρνηση εις την Αθήνα, η οποία ως γνωστόν τρομοκρατούσε τον Ελληνικό Λαό με την χρεοκοπία και την έξοδο της Ελλάδος από το Ευρώ και την Ευρωζώνη.\nΠαράλληλα η Ελληνική Κυβέρνηση γνωρίζει το δυσεπίλυτο πρόβλημα χρέους της χώρας μας, το οποίο ουδέποτε πρόκειται να αποπληρωθεί, όσες Συμφωνίες υπογραφούν και όσα Μνημόνια επιβληθούν εις τον Ελληνικό Λαό. Γνωρίζει επίσης, και αισθάνεται για αυτό την εθνική ευθύνη, ότι όλα αυτά έχουν ως αποτέλεσμα όχι μόνον την επιδείνωση της κατάστασης του Λαού μας, αλλά ως προαναφέρθηκε και την εκχώρηση εις τους δανειστές τον έλεγχο της γεωστρατηγικής θέσης της χώρας μας και την εκμετάλλευση του πλούτου της.\nΕκ των λόγων αυτών, τις τελευταίες εβδομάδες ως Λαός βιώνουμε τις βίαιες συμπεριφορές, πιέσεις, απειλές, εκβιασμούς μερικών ηγετών της Ευρωζώνης και της Γερμανίας, οι οποίες δεν στρέφονται μόνον κατά της Ελληνικής Κυβέρνησης, αλλά και κατά των Ελλήνων. Όμως η Γερμανία, η οποία κυριαρχεί εις την Ευρώπη, ερχόμενη σε ρήξη με την Ελλάδα, παίρνει υπό την ευθύνη της τα κάτωθι ρίσκα. Ανεξαρτήτως εάν διατηρηθεί η Ευρωζώνη, ο πειθαναγκασμός εξόδου της Ελλάδος θα έχει τεράστιες πολιτικές εξελίξεις εις το εσωτερικό σκηνικό της χώρας μας. Διότι θα προκαλέσει μία τεράστια αναστάτωση εις την Ελληνική Κοινωνία με ανατροπή εκ βάθρων του Πολιτικού Συστήματος της χώρας. Αλλά παράλληλα, τώρα και σε μία αναζήτηση ευθυνών από όλους εκείνους οι οποίοι τις 3 τελευταίες δεκαετίες δια της συμπεριφοράς των χρεοκόπησαν την Πατρίδα μας. Θα αποκαλυφθούν σημεία και τέρατα για τις διασυνδέσεις όλων των ντόπιων υπαιτίων με πολιτικούς και οικονομικούς κύκλους χωρών της Ευρωζώνης, ακόμη και με τους ίδιους τους δανειστές, οι οποίοι συμμετείχαν εις το πάρτι του αιώνα και την χρεοκοπία της Ελλάδος. Αυτό το τελευταίο είναι που φοβίζει ιδιαίτερα το Βερολίνο, τις Βρυξέλλες και την ΕΚΤ, αλλά παράλληλα ενισχύει την θέση και το διαπραγματευτικό χαρτί της Ελλάδος.


Η Βαλνταόρα ή Όλανγκ (ιταλικά: Valdaora, γερμανικά: Olang) είναι κωμόπολη και δήμος της Ιταλίας με 3.056 κατοίκους. Βρίσκεται στην Μπολτσάνο στις Άλπεις στην κοιλάδα Βαλ Πουστερία.\nΗ πόλη είναι χωρισμένη σε τρεις συνοικίες, την άνω, την κάτω και τη μέση (γερμανικά: Oberolang, Niederolang, Mitterolang). Κοντά στην κωμόπολη βρίσκεται και η τεχνητή λίμνη με το ίδιο όνομα. Βρίσκεται σε 1.048 μέτρα υψόμετρο και καταλαμβάνει επιφάνεια 48 τ.χλμ..\n↑ «Dato Istat». Αρχειοθετήθηκε από το πρωτότυπο στις 22 Μαρτίου 2012. Ανακτήθηκε στις 6 Φεβρουαρίου 2012.\nΑνακτήθηκε από "https://el.wikipedia.org/w/index.php?title=Βαλνταόρα&oldid=9209472"\nΤελευταία τροποποίηση 03:31, 28 Δεκεμβρίου 2021.